title: Dupuynseisoja

text: Dupuynseisoja oli keskikokoisesta kookkaaseen, lyhytkarvainen ja elegantti. Vaikka se oli seisoja, sillä oli selkeästi erotettavia vinttikoiran piirteitä, kuten otsapenkereen puuttuminen ja kapea ja pitkä pää. Se oli ohut- ja pitkäkorvainen, kapea- ja syvärintainen ja pitkäkaulainen. Ruskeiden tai kullankeltaisten silmien katse oli surumielinen ja lempeä. Häntä, raajat ja käpälät olivat pitkät. Väritys oli joko mantteli (musta vähäisin valkoisin merkein) tai valkoinen kastanjanruskein, oranssein tai maksanvärisin merkein. Karvapeitteen valkoinen osa saattoi olla myös täplikäs. Uroksen säkäkorkeus oli 67 cm ja nartun 65 cm.


title: Dupuynseisoja

text: Du Puyn veljekset jalostivat rodun Poitoussa 1800-luvulla risteyttämällä keskenään ranskanseisojan ja englanninvinttikoiran (toisen tarinan mukaan ranskalaisen sotilaan Afrikasta kotimaahansa mukanaan tuoman sloughin). Se sopi paitsi maariistan, myös vesilintujen metsästykseen. Se metsästi alangoilla ja se tunnettiin nopeudestaan ja joustavuudestaan. Rotu on nykyisin joko kadonnut sukupuuttoon tai kadonnut alkuperäisessä muodossaan, vaikka se voikin olla uudelleen luotu muista samankaltaisista roduista ja sitä voidaan kutsua dupuynseisojaksi maailman harvinaisten rotujen lemmikkimarkkinoilla.


title: Nissan rauha

text: Nissan rauha oli 3. lokakuuta 1739 allekirjoitettu rauhansopimus, joka päätti Venäjän keisarikunnan ja Osmanien valtakunnan välillä 1735-1739 käydyn Venäjän–Turkin sodan.


title: Nissan rauha

text: Aluksi Venäjän liittolaisena taistellut Persia oli tehnyt erillisrauhan 17. lokakuuta 1736. Myös 1737 Venäjän puolelle liittynyt Itävalta solmi oman erillisrauhansa Belgradissa 21. elokuuta 1739. Tappioita kärsineen Itävallan eroaminen sodasta tarkoitti sodassa paremmin menestyneelle Venäjälle pakkotilannetta, jonka vuoksi myös Venäjä joutui solmimaan rauhan Osmanien valtakunnan kanssa. Rauhanteossa toimi välittäjänä Ranska, jolle se oli poliittinen menestys.


title: Nissan rauha

text: Sopimuksen seurauksena Venäjä joutui luovuttamaan sodassa valtaamansa alueet Moldovassa, Valakiassa ja Krimin niemimaalla. Venäjä sai kuitenkin pitää Azovin, mutta sen tuli tuhota kaupungissa oleva linnake eikä uutta saanut rakentaa. Venäjä sai rakentaa Azoviin sataman, joskin sotalaivojen rakentaminen oli kielletty. Samoin se sai kaupankäyntioikeuden sekä Asovanmerelle että Mustallemerelle, joskin kauppatavaran kuljettaminen tuli jättää turkkilaisille.


title: Nissan rauha

text: Nissan sopimusta seurasi Osmanien valtakunnassa 30 vuotta kestänyt rauhan aikakausi, jonka aikana sen rajanaapurit ja perinteiset viholliset olivat sekaantuneet muihin sotiin.


title: Amr Khaled

text: Amr Mohamed Helmi Khaled (; s. 5. syyskuuta 1967) on islamilainen saarnaaja Egyptistä. Hän on saavuttanut arabimaailmassa huomattavaa suosiota televisio-ohjelmiensa myötä. Hän on toiminut myös kirjanpitäjänä, joksi hän valmistui Kairon yliopistosta vuonna 1988. Hän alkoi saarnata moskeijoissa vuonna 1990 ja valmistui islamin opinnoista vuonna 2001.


title: Amr Khaled

text: Khaled on ajanut muun muassa ”uskoon perustuvaa kehitystä” arabimaailmassa ja rauhanomaisia välejä länteen. Hän on myös kampanjoinut tupakointia vastaan ja puhunut naisten konservatiivisen pukeutumisen puolesta. Muhammad-pilapiirrosjupakan jälkeen hän isännöi maaliskuussa 2006 Kööpenhaminassa uskontojen välistä konferenssia. "Time"-lehdessä hän on päässyt sadan vaikutusvaltaisimman ihmisen joukkoon.


title: Priscilla Lopes-Schliep

text: Priscilla Lopes-Schliep (s. 26. elokuuta 1982 Scarborough, Ontario, Kanada) on kanadalainen pika-aitajuoksija.


title: Priscilla Lopes-Schliep

text: Lopes-Schliep karsiutui Santiago de Chilen nuorten MM-kilpailuissa 2000 alkuerissä 100 metrin aitajuoksussa ja puolivälierissä 100 metrin juoksussa. Hän voitti NCAA:n hallimestaruuden 60 metrin aitajuoksussa 2004, mutta karsiutui Ateenan olympialaisissa pika-aitojen alkuerissä. Helsingin MM-kilpailuissa 2005 hän selviytyi 100 metrin aitajuoksussa välieriin, Osakassa 2007 hän putosi alkuerissä.


title: Priscilla Lopes-Schliep

text: Lopes-Schliep karsiutui 60 metrin aitajuoksun alkuerissä Valencian sisäratojen MM-kilpailuissa 2008. Hän voitti samana vuonna Kanadan mestaruuden 100 metrin aidoissa. Pekingin olympialaisissa hän sai Dawn Harperin voittamassa 100 metrin aitajuoksukilpailussa pronssia. Hän juoksi saman ajan – 12,64 – kuin hopeamitalisti Sally McLellan, ja vielä finaalin kuudeskin hävisi hänelle vain kaksi sadasosasekuntia. hän sijoittui kuudenneksi.


title: Priscilla Lopes-Schliep

text: Lopes-Schliep saavutti Berliinin MM-kilpailuissa 2009 hopeaa 100 metrin aitajuoksussa ajalla 12,54. Hän hävisi kilpailun voittaneelle Brigitte Foster-Hyltonille kolme sadasosasekuntia. hän sijoittui neljänneksi. Dohan sisäratojen MM-kilpailuissa 2010 hän sai pronssia 60 metrin aitajuoksussa ajalla 7,87.


title: Priscilla Lopes-Schliep

text: Lopes-Schliep on naimisissa. Hänen puolisonsa on entinen yliopistokoripalloilija Bronsen Schliep, jonka kanssa hän avioitui vuonna 2008.


title: Duo 96

text: Duo 96 on jämsäläinen vuonna 1996 perustettu kaukalopallon erikoisseura. Sen kotihallina toimii Jämsän jäähalli. Duo on ensimmäinen jämsäläinen urheiluseura palloilun pääsarjatasolla. Liigan maratontaulukossa Duo on sijalla 21.


title: Duo 96

text: Duo 96 perustettiin 22. toukokuuta 1996. Tuolloin jämsäläisseura Lentävä Jämsäläinen ja jämsänkoskelainen Jokilaakson Pallo yhdistyivät molempien pelattua pitkään 2. divisioonassa. Uuden seuran ensimmäiseksi valmentajaksi hankittiin Pekka Koivuniemi ja tavoitteeksi asetettiin 1. divisioonaan nousu muutaman vuoden sisällä. Ensimmäisen kauden seura pelasi 1996–1997 2. divisioonassa Keski-Suomen A-lohkossa. Ensimmäisen virallisen ottelunsa joukkue pelasi Jyväskylän Sportia BT:a vastaan ja voitti heti lukemin 11–2. Joukkue pääsikin lopulta ylempään jatkosarjaan sijoituttuaan lohkossa viidenneksi. Seuran paras pistemies alkulohkossa oli Jukka Johansson. Duo 96 ei kuitenkaan päässyt 1. divisioonan karsintoihin jäätyään jatkosarjassa kolmanneksi. Jatkosarjassa seuran paras pistemies oli Juha Niemi. Seuran kakkosjoukkue putosi 3. divisioonasta 4. divisioonaan.


title: Duo 96

text: Kauteen 1997–1998 seura lähti tavoitteenaan nousu 1. divisioonaan. Mika Kyrö tuli valmentajaksi. Joukkue pelasi koko kauden ainoastaan kahdella kentällisellä. 2. divisioonan lohkonsa runkosarjan Duo voitti ylivoimaisesti häviämättä otteluakaan. Joukkue voitti 22 ottelustaan peräti kaksikymmentä. Välierissä kaatui Palokan Pyry, ja lohkon kaksiosaisiin loppuotteluihin vastaan tuli jyväskyläläinen TRIO Kaxi. Yhteismaalien oltua kahden ottelun jälkeen tasan voittaja ratkaistiin rangaistuslaukauskilpailulla, jonka Duo voitti 3–2 ja eteni 1. divisioonan karsintaan. Duon pelaajat valtasivat myös pistepörssin kolme ensimmäistä sijaa: Johansson oli kärjessä 109 pisteellään. 1. divisioonan karsinnassa Duo voitti neljästä ottelusta kolme ja sijoittui viiden joukkueen sarjassa toiseksi. Niinpä se varmisti nousun ensi kertaa 1. divisioonaan. Myös Duon kakkosjoukkue nousi kauden päätteeksi sarjaa ylemmäs 3. divisioonaan.


title: Duo 96

text: Seuraavaksi kaudeksi joukkueen valmentajaksi tuli Janne Toivanen. Ensimmäinen vuosi 1. divisioonassa alkoi heikosti, ja syyskaudella Duo nappasi vain kaksi pistettä. 1. divisioonan Botnia-lohkossa pelannut Duo varmisti kuitenkin säilymisen sarjassa runkosarjan viimeisessä ottelussa kukistettuaan Porin Karhu-Bandyn maalein 9–8. Sarjapaikka säilyi yhden pisteen erolla, ja joukkue sijoittui kahdeksanneksi. Ennen kautta 1999–2000 peräti seitsemän pelaajaa Duon edellisvuoden joukkueesta lopetti, heidän mukanaan edellisvuosien paras pisteiden tekijä Johansson. Seura paransi kuitenkin huomattavasti edelliskauden tulostaan ja sijoittui runkosarjassa neljänneksi. Siten se pääsi myös lohkon välieriin, joissa vastaan tuli runkosarjan voittanut BJB Riihimäeltä. BJB vei loppuottelupaikan yhteismaalein 12–7. Duon kauden paras pistemies oli Esko Hiljanen. Duon kakkosjoukkue nousi kaudella 2. divisioonaan. Menestyksekäs kausi oli myös taloudellisesti seuran historian paras.


title: Duo 96

text: Kauden 2000–2001 seura pelasi Botnia-lohkossa kokonaan paikallisin pelaajin. Poistujia oli kolme, joiden mukana edelliskauden paras pistemies Esko Hiljanen. Valmentajana jatkoi edelleen Janne Toivanen. Joukkue sijoittui kymmenen joukkueen lohkossa kuudenneksi kerättyään 18 pistettä. Eniten tehopisteitä joukkueesta keräsi Juha Niemi, joka sijoittui lohkon pistepörssissä sijalle yhdeksän. Kaudeksi 2001–2002 Toivasen miehistö sai joukkueeseen kolme liigakokemusta omaavaa pelaajaa. Kausi alkoi vahvasti, mutta joulukuussa Toivanen joutui jättämään valmennusvastuun siviilitöiden takia. Hänen paikalleen tuli Jyrki Finnäs. Duo sijoittui lopulta runkosarjan kolmanneksi. Samalla se teki runkosarjan piste-ennätyksensä kerättyään 27 pistettä. Joukkueen paras pistemies runkosarjassa oli Juha Niemi. Välierissä Duoa vastaan asettui Kangasalan Voima. Se osoittautuikin vahvemmaksi ja selvisi loppuotteluihin yhteismaalein 19–16.


title: Duo 96

text: Vuonna 2002 1. divisioonan sarjaohjelma uusittiin moneen otteeseen. Lopulta päädyttiin kahden lohkon järjestelmään, ja Duo siirtyi pelaamaan etelälohkoon. Kaudella 2002–2003 Duo jäi hieman pistetavoitteestaan, vaikka sijoitus olikin toivottu. Kapeasta materiaalista ja monista loukkaantumisista huolimatta Duo ylsi runkosarjan kolmanneksi. Jatko-otteluita ei kuitenkaan pelattu, ja ainoastaan runkosarjan voittaja pääsi liigakarsintaan. Mikkeliläinen Maks-91 ei kuitenkaan ottanut karsintapaikkaa vastaan, ja sitä tarjottiin Duolle. Duo käytti tilaisuuden, mutta voitti ainoastaan yhden kuudesta ottelusta ja jäi sarjan viimeiseksi. Duon paras pistemies oli runkosarjassa Juha Niemi ja liigakarsinnassa Janne Nieppola.


title: Duo 96

text: Kauteen 2003–2004 Duo 96 lähti edelleen Jyrki Finnäsin valmennuksessa. Kausi alkoi huonosti, ja kaikkien osapuolten mielestä oli hyvä vaihtaa valmentajaa kesken kauden. Uudeksi valmentajaksi valittiin Jukka Johansson. Duo asetti myös omat sijoitus- ja pistetavoitteet, mutta niistä jäätiin runsaasti. Sijoitus runkosarjassa oli 16 pisteellä seitsemäs, eikä sarjaan palanneisiin pudotuspeliotteluihin ollut mitään asiaa. Tulos näytti vielä kevätkaudella jäävän tuotakin heikommaksi. Yksi syy heikkoon menestykseen oli jälleen loukkaantumissuma, joka pakotti myös valmentajan hyppäämään kaukaloon. Juha Niemi oli jälleen kerran seuran tehokkain lukemin 38+22=60.


title: Duo 96

text: Etelälohkossa Duon sijoitus heikkeni seuraavana vuonna edelleen, kun se jäi sarjassa viimeistä edelliseksi. Joukkue oli lähtenyt kauteen 15–16 pelaajan kapealla ringillä kuuden pelaajan lopetettua Duossa. Uusia pelaajia nostettiin ainoastaan seuran kakkosjoukkueesta. Sarjan yhdeksäs sija tuli lopulta yhtä monella pisteellä, ja Juha Niemi oli jälleen seuran pistekuningas. Kauden 2005–2006 päätteeksi Duo vietti 10-vuotissyntymäpäiväänsä. Juhlat pidettiin 27. toukokuuta 2006. Juhlavuosi ei kuitenkaan mennyt odotetusti, vaan sijoitukseksi runkosarjassa jäi seitsemäs. Näin Duon kausi päättyi jo kolmannen kerran peräkkäin runkosarjaan. Toisin kuin edellisinä vuosina Juha Niemi ei voittanut seuran sisäistä pistepörssiä. Hänen paikkansa vei Mika Huhtala.


title: Duo 96

text: Kaudella 2006–2007 joukkueen edellisen vuoden runko pysyi hyvin kasassa. Jukka Johanssonin valmennuksessa joukkue ei kuitenkaan häikäissyt. Se jäi 1. divisioonassa kahdeksan joukkueen lohkossa viimeiseksi. Kauden aikana joukkue voitti ainoastaan yhden ottelun, kun Jyväskylän Favourite kaatui luvuin 9–10. Kaikesta huolimatta seura sai jatkaa myös seuraavalla kaudella samassa sarjassa. Joukkueen paras pistemies oli Juha Niemi 36 tehopisteellään. Seura oli tehnyt kauden alussa farmisopimuksen ykkös- ja kakkosjoukkueiden välillä, jotta pelaajat saivat liikkua vapaasti joukkueiden välillä.


title: Duo 96

text: Uudeksi päävalmentajaksi seuraan tuli seuraavaksi kaudeksi Seppo Jokinen. Sarjasysteemi 1. divisioonassa muuttui yksilohkoiseksi, kun moni joukkue oli edellisinä vuosina lopettanut rahan loputtua. Duossa tilanne oli vakaa, mutta pelaajia oli monena vuonna liian vähän. Duo sai kuitenkin kaudeksi 2007–2008 neljä uutta pelaajaa, joista kaksi oli liigatason miehiä. Joukkueen ringissä oli 15 pelaajaa. Itse sarjassa Duo selviytyi lopulta runkosarjan toiseksi. Niinpä se pääsi pitkästä aikaa välieriin, joissa vastaan asettui mikkeliläinen Maks-91. Maksin Duo voitti suoraan kahdessa ottelussa ja selviytyi 1. divisioonan finaaliin. Siinä oululainen RBA osoittautui kahdessa ottelussa paremmaksi, ja Duon kauden sijoitukseksi jäi toinen. Duon paras pistemies 1. divisioonassa oli jälleen Juha Niemi. Duon toinen sija tarjosi sille mahdollisuuden pelata Kaukalopalloliigassa pelannutta Lieksan Intoa vastaan, kun kaksi parasta pääsivät 1. divisioonan ja liigan välisiin tasonmittausotteluihin. Duo voittikin ottelun ja varmisti pelillisesti nousun Kaukalopalloliigaan. Seura sai kerättyä vaadittavan rahoituksen, joten se päätti ottaa paikan Kaukalopalloliigassa vastaan. Näin ollen seurasta tuli ensimmäinen jämsäläinen pääsarjatasolla pelannut palloilujoukkue.


title: Duo 96

text: Ensimmäiseen liigakauteensa seura lähti edelliskauden pelaajarungolla. Uusia pelaajia tuli yhdeksän ja kolme vanha pelaajaa lähti. Merkittävimmät tulijat olivat maalivahti Jani Nurminen ja hyökkääjä Henri Jukkara. Liigakauden kapteeniksi valittiin Juha Niemi. Uudeksi päävalmentajaksi hankittiin Jarkko Salonen. Historian ensimmäisen ottelunsa Kaukalopalloliigassa Duo pelasi 4. lokakuuta 2008, kun Devils Kuopio Kuopiosta matkusti Jämsään. Duo voitti heti liigan avausottelunsa lukemin 9–6. Kaikkiaan Duo voitti kauden aikana kuusi 18 ottelustaan ja pelasi yhden tasan. 14 pistettä riittivät 10 joukkueen liigan runkosarjassa sijaan seitsemän. Tämä tiesi sitä, että Duo pääsi pudotuspeleihin. Duon paras pistemies runkosarjassa oli Henri Jukkara, joka sijoittui sarjan pistepörssissä sijalle 16. Duosta eniten jäähyminuutteja keräsi Riku Lainkari, joka istui 24 minuuttia rangaistusaitiossa. Duon Jani Nurminen, jonka torjuntaprosentti oli 85,27, taas voitti koko liigan runkosarjan maalivahtipörssin. Nurminen valittiinkin kauden päätteeksi Duon parhaaksi pelaajaksi, ja hän keräsi myös tähtipörssissä Duosta eniten pisteitä yhdessä Jukkaran kanssa. Puolivälierissä Duo vastaan asettui runkosarjan kakkonen Porin Kärpät, joka menikin välieriin suoraan kolmella voitolla, joten Duon kausi oli ohi. Kaikkiaan Duon ensimmäinen kausi meni yli odotusten, kun ennakkokaavailuissa sarjan perälle povattu Duo sai napattua pisteitä sieltä täältä. Duo ylitti myös oman tavoitteensa ja välillä sarjan kärkijoukkueetkin olivat sen kanssa vaikeuksissa. Duon paras pistemies pudotuspeleissä oli Pasi Kukko.


title: Duo 96

text: Hyvin menneen avauskauden jälkeen Duo vaihtoi kaudeksi 2009–2010 jälleen valmentajaa; edelliskauden apuvalmentaja Olli Kaipomäki otti liigajoukkueen vastuulleen ja pelitapa pysyi edelliskauden kaltaisena. Duon edelliskauden pelaajarunko pysyi hyvin kasassa ja viralliseksi tavoitteekseen Duo asetti kuuden parhaan joukkoon pääsemisen. Joukkueeseen nimettiin kauden alussa 21 pelaajaa. Neljä edelliskauden pelaajaa lähti jätti joukkueen ja vaihtuvuus oli pientä. Uusina pelaajina joukkueeseen liittyivät Erno Mäkelä ja Marko Virtanen. Lisäksi kakkosjoukkueesta nostettiin kaksi pelaajaa. Vuodenvaihteessa Duo teki valmentajasopimuksen myös edelliskauden päävalmentajan Jarkko Salosen kanssa. Tämän jälkeen Kaipomäki ja Salonen toimivat yhdessä vastuuvalmentajina.


title: Duo 96

text: Itse pelit menivät Duolta suhteellisen huonosti. Se voitti kaksi peliä voittamalla kertaalleen seinäjokelaisen Pallo&Boysin ja kerran RB-Oulun. Loput ottelut joukkue hävisi, mutta neljä pistettä riitti kahdeksan joukkueen runkosarjassa seitsemänteen tilaan. Runkosarjassa seuran paras pistemies oli edelliskauden tapaan Henri Jukkara 19 tehopisteellään. Se riitti koko sarjan pistepörssissä sijaan 34. Duosta eniten jäähyminuutteja keräsi Juha-Matti Väätäinen ja tähtipelaajapisteitä Jouni Utra. Duon ykkösmaalivahti Jani Nurminen oli runkosarjan torjuntatilaston kuudes. Duo pelasi koko sarjan parasta alivoimaa lähes 49 prosentin teholla. Sijoituksensa perusteella Duo sai liigan puolivälierissä vastaansa runkosarjan kakkosen RB–93:n Lappeenrannasta. RB–93 voitti sarjan suoraan kolmessa ottelussa ja Duon kausi päättyi. Pudotuspeleissä Duon paras pistemies oli Ari Vilenius kuudella tehopisteellään. Kauden päätteksi joukkueen parhaaksi pelaajaksi valittiin Seppo Jokinen.


title: Duo 96

text: Duo 96 pelaa Kaukalopalloliigassa myös kaudella 2010–2011.Kaudella 1999–2000 Duolta osallistui myös naisjoukkue. Se kiersi GP-sarjaa ja osallistui neljään turnaukseen. Pisteitä joukkue keräsi yhteensä kahdeksan, mikä riitti 11 joukkueen sarjassa sijaan kymmenen. Eniten tehopisteitä Duon joukkueesta kauden aikana keräsi Minna Tuovinen 2+4=6. Kaudella 2005–2006 Duosta taas osallistui ikämiesjoukkue SM-turnaukseen. Se sijoittuikin lopulta rangaistuslaukauskilpailun jälkeen neljänneksi, mikä on Duon kaikkien joukkueiden vertailussakin seuran paras sijoitus. Seuraavalla kaudella ikämiesjoukkue sijoittui SM-turnauksessa sijoille 5–8.


title: Duo 96

text: Duo 96:n kotiareenana toimii Jämsässä sijaitseva Jämsänjokilaakson jäähalli. Se on valmistunut vuonna 1994. Hallin katsojakapasiteetti on 1 700, joista 700 on istumapaikkoja. Duon silloinen yleisöennätys syntyi 15. maaliskuuta vuonna 2008, kun Kaukalopalloliigan ja 1. divisioonan välisessä tasonmittausottelussa vastaan tuli Lieksan Into. Tuota ottelua seurasi 202 katsojaa. Ensimmäisellä liigakaudella ennätys kuitenkin rikottiin. 8. helmikuuta 2009 RB-Oulun vierailua oli seuraamassa 315 katsojaa. Ensimmäisellä liigakaudella Duon runkosarjan kokonaiskatsojamäärä oli 2169 katsojakeskiarvo 241, mikä oli koko liigan neljänneksi suurin.


title: Mitchell Watt

text: Mitchell Watt (s. 25. maaliskuuta 1988 Bendigo) on australialainen pituushyppääjä.


title: Mitchell Watt

text: Watt harrasti yleisurheilua nuoruudessaan kunnes piti monen vuoden tauon harrastaessaan muun muassa australialaista jalkapalloa ja rugbya. Vuonna 2008 hän alkoi jälleen harjoitella ja kilpailla pituushypyssä. Tuona vuonna hän hyppäsi parhaimmillaan 797 cm. Seuraavana vuonna heinäkuussa 2009 hän hyppäsi Rethymnonissa Australian kautta aikain toiseksi parhaan tuloksen 843 cm. Hän jäi Jai Tauriman Australian ennätyksestä kuusi senttimetriä. Berliinin MM-kilpailuissa 2009 hän voitti pronssia tuloksella 837 cm. Dohan sisäratojen MM-kilpailuissa 2010 hän sai niin ikään pronssia hypättyään 805. Daegun MM-kilpailuissa 2011 hän sijoittui toiseksi tuloksella 833 cm. Lontoon olympialaisissa 2012 hän sijoittui toiseksi tuloksella 816 cm.


title: Mitchell Watt

text: Australian-mestaruuskilpailuissa hän voitti mestaruuden vuonna 2011 tuloksella 844 cm ja sijoittui toiseksi vuonna 2009. Heinäkuussa 2011 Watt hyppäsi Timanttiliigan osakilpailussa Tukholmassa Australian ja Oseanian ennätyksen 854 cm.


title: Suomen arkeologinen seura

text: Suomen arkeologinen seura on vuonna 1982 perustettu yhdistys, jonka tavoitteena on ylläpitää suomalaisten arkeologien keskinäisiä yhteyksiä, virittää alan keskustelua ja kohottaa tutkimuksen tasoa. Seura julkaisee "Muinaistutkija"-lehteä.


title: Fabrice Lapierre

text: Fabrice Lapierre (s. 17. lokakuuta 1983 Réduit, Mauritius) on australialainen pituushyppääjä.


title: Fabrice Lapierre

text: Vuonna 2002 alle 20-vuotiaiden MM-kilpailuissa hän sijoittui pituushypyssä toiseksi ja karsiutui 100 metrin juoksussa puolivälierissä. Hän on opiskellut Texasissa Yhdysvalloissa ja vuonna 2005 hän voitti pituushypyssä NCAA-mestaruuden. Kansainyhteisön kisoissa 2006 hän sijoittui pituushypyssä kolmanneksi tuloksella 810 cm. Samana vuonna hän kilpaili yleisurheilun maailmancupissa Oseanian joukkueessa sijoittuen pituushypyssä kahdeksanneksi. Pekingin olympialaisissa 2008 hän karsiutui tuloksella 790 cm. hän voitti pituushypyn tuloksella 814 cm.


title: Fabrice Lapierre

text: Heinäkuussa 2009 Madridissa Lapierre hyppäsi ennätyksekseen 835 cm. Samassa kilpailussa hän hyppäsi 3,6 m/s myötätuulessa 857 cm. Berliinin MM-kilpailuissa 2009 hän hyppäsi neljänneksi tuloksella 821 cm. Pronssia vei hänen maanmiehensä Mitchell Watt tuloksella 837 cm. Kauden lopussa hän voitti tuloksella 833 cm. Lapierre voitti Dohan sisäratojen MM-kisoissa 2010 pituushypyn MM-kultaa tuloksella 817 cm. Huhtikuussa 2010 hän voitti Australian-mestaruuden hypättyään 3,1 m/s myötätuulessa 878 cm. Delhin Kansainyhteisön kisoissa hän voitti kultaa tuloksella 830. Maanosien cupissa 2010 hän oli seitsemäs. Hän karsiutui loppukilpailusta Daegun MM-kilpailuissa 2011, Moskovan MM-kilpailuissa 2013 ja Sopotin MM-hallikilpailuissa 2014. Glasgow’n kansainyhteisön kisoissa hän sijoittui neljänneksi tuloksella 800 cm. Pekingin MM-kilpailuissa 2015 hän sijoittui toiseksi tuloksella 824 cm. Portlandin sisäratojen MM-kisoissa 2016 hän sijoittui toiseksi Oseanian halliennätyksellä 825 cm. Rio de Janeiron olympialaisissa 2016 hän oli kymmenes, Lontoon MM-kilpailuissa 2017 yhdestoista ja Gold Coastin Kansainyhteisön kisoissa 2018 kahdestoista.


title: Fabrice Lapierre

text: Lapierre on voittanut Australian mestaruuden pituushypyssä vuosina 2006, 2009, 2010, 2013 ja 2016.


title: Konstantinopolin rauha (1736)

text: Konstantinopolin rauha oli 17. lokakuuta 1736 Istanbulissa Osmanien valtakunnan ja Safavidien Persian välillä solmittu rauha, joka päätti Turkin–Persian sodan 1730–1736. Rauha merkitsi myös Persian ja Venäjän keisarikunnan välillä vallinneen liittolaisuuden loppumista ja Persian eroamista vuonna 1735 alkaneesta Venäjän–Turkin sodasta.


title: Konstantinopolin rauha (1736)

text: Osmanien valtakunta ja Persia olivat sopineet vihollisuuksien lopettamisesta jo kahdesti. 10. tammikuuta 1732 suurvisiiri Topal Osman pašša oli solminut rauhan šaahi Tahmasp II:n kanssa, mutta sopimus ei tyydyttänyt kumpaakaan osapuolta. Kenraali Nadir Šah syrjäytti Tahmaspin ja asetti hänen tilalleen nimelliseksi hallitsijaksi Abbas III:n, joka oli virkaan astuessaan kahdeksan kuukautta vanha. Samaan aikaan sulttaani Mahmud I erotti suurvisiirin ja asetti hänen tilalleen Hekimoğlu Ali paššan, jonka tuli valmistella sodan jatkamista. Sotamenestys oli tasaista ja vihamielisyydet päättyivät Bagdadin paššan välittämään rauhaan 1734. Seuraavana vuonna Venäjä kuitenkin solmi liittolaissopimuksen Persian kanssa palauttaen tälle aiemmin valtaamansa maat ja sota jatkui jälleen. Uudet rauhantunnustelut aloitettiin joulukuussa 1735.


title: Konstantinopolin rauha (1736)

text: Lokakuussa 1736 "Persian Napoleoniksi" kutsuttu Nadir Šah solmi pysyvämmän rauhan Osmanien valtakunnan kanssa Istanbulissa. Sodan viimeisenä vuonna Persia oli menestynyt taisteluissa ja sopimus oli sille siksi edullinen. Valtakuntien väliset rajat sovittiin samoiksi, kuin ne olivat olleet osmanisulttaani Murat IV:n aikana noin 100 vuotta aiemmin. Osmanit eivät kuitenkaan olleet pahoillaan, sillä he saattoivat nyt keskittää joukkojaan pohjoiseen Venäjää vastaan. Voittojensa ansiosta Nadir Šah valitutti itsensä uudeksi Persian šaahiksi ja hän jatkoi vuonna 1726 alkanutta sotaa Afganistania vastaan. Nadir lakkautti edeltävän kuningashuoneen, Safavidin dynastian ja perusti oman Afsharidin dynastian.


title: Massachusetts Bay Transit Authority

text: Massachusetts Bay Transit Authority (lyhenteet: MBTA, T), on Massachusettsin osavaltion vuonna 1964 perustama metro- lähijuna-, lautta- ja bussiyhtiö Suur-Bostonissa. Se on matkustajamäärältään Yhdysvaltojen neljänneksi suurin. Vuonna 2008 matkustajia kaikissa liikennevälineissä oli yhteensä melkein 1,3 miljoonaa joka päivä. Metrolinjoja on neljä: vihreä, punainen, sininen ja oranssi, niistä jokainen kerää noin puoli miljoonaa matkustajaa arkipäivisin.


title: Vahverot

text: Vahverot ("Cantharellus") kantarellien heimoon kuuluva sienisuku, jonka lajeista monet ovat hyviä ruokasieniä. Keltavahvero eli kantarelli ja suppilovahvero sekä kosteikkovahvero ovat myös kauppasieniä.Valevahvero ("Hygrophoropsis aurantiaca") ei kuulu lainkaan vahveroihin vaan Boletales-lahkoon. Se on saanut nimensä siitä, että se muistuttaa keltavahveroa.


title: Voitatit

text: Voitatit ("Suillus") on Boletales-lahkoon kuuluva sienten suku. Suvun sienet ovat pehmeitä, limaisia tatteja, joiden pillistö on kellertävä. Ne ovat kaikki samalla havupuiden juurisieniä. Aiemmin sukuun on luettu myös äikätatti ("Chalciporus piperatus").


title: Fort Simpsonin lentoasema

text: Fort Simpsonin lentoasema () on lentoasema Kanadan Luoteisterritorioissa 13,7 kilometriä kaakkoon Fort Simpsonin kylästä. Kenttää ylläpitää Luoteisterritorioiden hallinto. Lentoonlähtöjä ja -laskuja oli vuonna 2008 yhteensä 3 185.


title: Hay Riverin lentoasema

text: Hay Riverin lentoasema () on lentoasema Kanadan Luoteisterritorioissa 2,8 kilometriä pohjoiseen Hay Riverin kylästä. Kenttää ylläpitää Luoteisterritorioiden hallinto. Lentoonlähtöjä ja -laskuja oli vuonna 2008 yhteensä 6 897.


title: Juurisieni

text: Juurisienet ovat sieniä, jotka hajottavat eloperäistä jätettä ja auttavat kasvia, esimerkiksi puuta, saamaan vettä ja ravinteita. Vastikkeeksi symbioosista sienet saavat itselleen puulta valmiita yhteyttämistuotteita.


title: Inuvikin lentoasema

text: Inuvikin lentoasema () on lentoasema Kanadan Luoteisterritorioissa 12 kilometriä itään Inuvikin kaupungista. Kenttää ylläpitää Luoteisterritorioiden hallinto. Lentoonlähtöjä ja laskuja oli vuonna 2008 yhteensä 17 464.


title: Arviatin lentoasema

text: Arviatin lentoasema () on lentoasema Kanadan Nunavutin territoriossa kilometrin etelään Arviatin kylästä. Kenttää ylläpitää Nunavutin territorion hallinto. Lentoonlähtöjä ja -laskuja oli vuonna 2008 yhteensä 2 500.


title: Baker Laken lentoasema

text: Baker Laken lentoasema () on lentoasema Kanadan Nunavutin territoriossa 5,6 kilometrä lounaaseen Baker Laken kylästä. Kenttää ylläpitää Nunavutin territorion hallinto. Lentoonlähtöjä ja -laskuja oli vuonna 2008 yhteensä 7 840.


title: Kugluktukin lentoasema

text: Kugluktukin lentoasema () on lentoasema Kanadan Nunavutin territoriossa 2 kilometriä lounaaseen Kugluktukin kylästä. Kenttää ylläpitää Nunavutin territorion hallinto. Lentoonlähtöjä ja -laskuja oli vuonna 2008 yhteensä 4 458.


title: Rankin Inletin lentoasema

text: Rankin Inletin lentoasema () on lentoasema Kanadan Nunavutin territoriossa Rankin Inletin kylässä. Kenttää ylläpitää Nunavutin territorion hallinto. Lentoonlähtöjä ja -laskuja oli vuonna 2008 yhteensä 14 045.


title: Cambridge Bayn lentoasema

text: Cambridge Bayn lentoasema () on lentoasema Kanadan Nunavutin territoriossa noin 3 kilometrä lounaaseen Cambridge Bayn kylästä. Kenttää ylläpitää Nunavutin territorion hallinto. Lentoonlähtöjä ja -laskuja oli vuonna 2008 yhteensä 6 806.


title: Vastapuoli

text: Vastapuoli on oikeusriidan osapuolena oleva asianosainen oikeudenkäynnissä tai hallintomenettelyssä. Vastakkaisia kantoja tai etuja edustavat asianosaiset ovat toistensa vastapuolia. Vastapuolia ovat riita-asiassa kantaja ja vastaaja, rikosasiassa syyttäjä ja syytetty. Jossakin oikeusriidassa jonkun vastapuolena oleva tuomari on esteellinen toimimaan tuomarina oikeudenkäynnissä, joka koskee tätä henkilöä. Kontradiktorisen periaatteen mukaan tuomioistuin ei saa ratkaista asiaa ennen kuin vastapuolelle on annettu mahdollisuus antaa vastine asiassa.


title: Joel Silver

text: Joel Silver (s. 14. heinäkuuta 1952) on yhdysvaltalainen elokuvatuottaja ja ohjaaja, joka tunnetaan monista tuottamistaan toimintaelokuvista. Hänen tuottamistaan elokuvista tunnetuimpia ovat "Tappava ase" -sarja, ensimmäiset kaksi "Die Hard" -elokuvaa ja "Matrix"-sarja. Hän esittää Raoul J. Raoulia elokuvassa "Kuka viritti ansan, Roger Rabbit?".


title: Lawrence Gordon

text: Lawrence Gordon (s. 25. maaliskuuta 1936 Yazoo City, Mississippi, Yhdysvallat) on yhdysvaltalainen elokuvatuottaja, joka on erikoistunut toimintaelokuviin. Hänen tuottamiaan elokuvia ovat muun muassa "Predator – saalistaja" (1987), "Die Hard – vain kuolleen ruumiini yli" (1988), "Tomb Raider" (2001) ja "Hellboy" (2004).


title: Lawrence Gordon

text: Gordonilla on kolme lasta, joista George Joseph on työskennellyt elokuvantekijänä ja säveltäjänä.


Zaporogit kirjoittavat pilkkakirjettä Turkin sulttaanille () on venäläisen taidemaalarin Ilja Repinin öljyvärimaalaus. Sen tyyli on realismi ja laji historiamaalaus.


title: Zaporogit kirjoittavat pilkkakirjettä Turkin sulttaanille

text: Repin suunnitteli maalauksen tutkielmaksi naurusta, mutta uskoi myös, että se olisi tekemisissä vapauden, tasa-arvon ja veljeyden aatteiden, yksinkertaisesti sanottuna kasakoiden tasavaltalaisuuden kanssa. Repin aloitti työn maalauksen parissa 1878, ja se valmistui vuonna 1891. Se oli ensimmäistä kertaa esillä saman vuoden marraskuussa Pietarin taideakatemian tiloissa. Vastaanotto oli loistava ja maalauksen kehuttiin herättäneen tarinan henkiin.


text: Keisari Aleksanteri III osti teoksen 35 000 ruplalla, joka oli korkein siihen asti Venäjällä maalauksesta maksettu hinta. Suurikokoinen maalaus on esillä Venäläisen taiteen museossa Pietarissa.


text: Teoksen toinen versio valmistui 1893 ja se on kooltaan hieman pienempi, 1,74 m × 2,65 m. Vuoden 1893 versio on esillä Valtion taidemuseossa Harkovassa. Repin teki maalauksia varten myös useita luonnospiirroksia ja -maalauksia..


text: 1400-luvulla Dneprin alajuoksulle tulleet kasakkayhdyskunnat vahvistivat puolustustaan ja muodostivat linnoituksia. Etelä-Ukraina joutui Venäjän valtapiiriin 1700-luvulla, kun sen hallitsijat ryhtyivät määrätietoisesti laajentamaan valtakuntaansa etelään pyrkien Osmanien valtakunnan ja sille uskollisten kaanien poistamiseen Mustanmeren pohjoisrannoilta. Alueella asui riippumattomia kasakkayhdyskuntia, muun muassa Zaporižžjan, Donin ja Kubanin kasakat. Zaporižžja () viittaa Dneprin alajuoksulla ennen sijainneiden suurten koskien takaiseen alueeseen, ja sen kasakoihin viitataan zaporogeina ().


text: Huolimatta kasakka-alueiden etäisestä sijainnista tuli kasakoihin perustuvasta myytistä osa venäläistä itsetuntoa. Historioitsija Nikolai Berdjajev kirjoitti: ”Kasakoiden itsehallintoalue ("volnitsa") osoittaa ennen kaikkea dualismia, venäläisen kansallisluonteen ristiriitaisuutta: toisaalta he auttoivat nöyrästi Venäjän kansaa rakentamaan despoottisen, autokraattisen valtion, mutta toisaalta he vetäytyivät itsehallintoalueisiin, kääntäen selkänsä valtiolle, yllyttäen kapinaa sitä vastaan.”"


text: Kasakat olivat mukana Nikolai Gogolin ja Leo Tolstoin kirjallisuudessa. Maalaustaiteessa Ilja Repinin lisäksi Vasili Surikov ja Sergei Ivanov kuvasivat heitä, vaikka legenda vapaasta ja turmeltumattomasta kasakasta oli kuollut jo kauan aikaa sitten.


text: Varsinkin Zaporožjen kasakoita kuvattiin kansanomaisen mielikuvituksen ja pittoreskien ominaisuuksiensa takia. Gogol nosti esiin topoksen historiallisessa tarussaan "Taras Bulba" (1835-1842).


text: Repinin maalatessa Zaporožjen kasakoita 1880-luvulla kasakkayhteisöjen demokraattinen henki oli voimakkaasti ristiriidassa ajan poliittisen todellisuuden kanssa. Sosialistien maanalainen liike ja sen terroristiryhmät vaalivat kapinallisia ajatuksia. Repin taas osoitti kiinnostusta tasavaltalaisia arvoja kohtaan. Hän kirjoitti Nikolai Leskoville, joka oli valittanut henkisen sisällön puutetta maalauksessa:


text: Tasavaltalaisuus ei kuitenkaan ole esillä näkyvästi maalauksessa. On arveltu, että konservatiivinen tsaari Aleksanteri III osti teoksen korkealla hinnalla 1895 perustettuun Venäläiseen museoon, koska teoksessa ilmaistiin alkukantaista elämänvoimaa ja isänmaallista sisältöä. Teoksen syntyvaiheet osuivat samaan aikaan Turkin sodan (1877-1878) kanssa.


text: Maalaus viittaa tarinan mukaan vuonna 1676 sattuneeseen historialliseen tapahtumaan, jossa zaporogit lähettivät Osmanien valtakunnan sulttaani Mehmed IV:lle vastauskirjeen tämän vaadittua heitä antautumaan osmanien alaisuuteen, vaikka kasakat olivat voittaneet turkkilaiset taistelussa. Ilja Repinin aikana kasakoita kohtaan tunnettiin Venäjällä kovasti sympatiaa ja Ukrainassa syntynyt Repin itse sanoi kasakoista: ”Kaikki, mitä Gogol kirjoitti heistä, on totta! Pyhä kansa! Kukaan maailmassa ei ole niin pitänyt kiinni vapaudesta, tasa-arvosta ja veljeydestä.” Repin maalasi teoksen aikana, jolloin Osmanien valtakuntaa pidettiin Venäjän perivihollisena. Repinin mukaan kasakat ”puolustivat koko Eurooppaa” ja ”nauroivat sydämensä kyllyydestä Idän ylimielisyydelle”.


text: Mehmedin kirje, jossa vaadittiin kasakoiden antautumista:


text: Minä sulttaani; Muhammedin poika; auringon ja kuun veli; Jumalan pojanpoika ja varakuningas; Makedonian, Babylonian, Jerusalemin, Ylä- ja Ala-Egyptin kuningaskuntien hallitsija; keisareiden keisari; hallitsijoiden hallitsija; poikkeuksellinen ritari, ikuisesti voittamaton; Jeesus Kristuksen haudan vankkumaton vartija; Jumalan itsensä valitsema luottomies; muslimien toivo ja lohtu; kristittyjen voittaja ja suuri puolustaja - käsken teitä, Zaporižžjan kasakoita, antautumaan minulle vapaaehtoisesti ja ilman minkäänlaista vastarintaa, ja lopettamaan vaivaamiseni hyökkäyksillänne.


text: Tarinan mukaan kasakoiden vastaus oli kekseliäiden ja rivojen riimien ketju, joka parodioi sulttaanin kirjeessä mainittuja arvonimiä. Kirjeestä on erilaisia versioita, mutta ne ovat tyyliltään samankaltaisia:


text: Zaporižžjan kasakoilta Turkin sulttaanille!


text: Te, turkkilainen perkele ja perkeleen kirottu veli ja ystävä, Luciferin itsensä sihteeri. Mikä pirun ritari te olette, kun ette pysty edes nujertamaan siiliä paljaalla perseellänne. Paholainen paskoo ja teidän armeijanne syö. Te, te nartunpenikka, ette tee alamaisia kristityistä pojista; me emme tunne pelkoa armeijaanne kohtaan, maalla ja merellä me taistelemme teitä vastaan ja naimme äitiänne.


text: Te Babylonian lakeija, Makedonian kärrynkorjaaja, Jerusalemin oluenpanija, Aleksandrian lampaannussija, Suuremman ja Pienemmän Egyptin sikopaimen, Armenialainen sika, Podolialainen rosvo, Tataarikunnan portto, Kamjanetsin hirttomies, ja koko maailman ja maanalaisen narri, idiootti Jumalan silmissä, käärmeen pojanpoika ja kouristus kullissamme. Sian kärsä, tamman perse, teurastamon piski, ristimätön harjas, nussikaa äitiänne!


text:
Näin julistavat zaporogit, senkin lurjus. Te ette pääse edes paimentamaan kristittyjen sikoja. Me päätämme tähän nyt, koska me emme tiedä aikaa emmekä omista kalenteria; kuu on taivaalla, vuosi on kirjassa, päivä on sama täällä kuin se on sielläkin; siksi voitte pussata persettämme!
Yliatamaani Ivan Sirko, koko zaporogiporukan puolesta.


text: Tarinan mukaista kirjeenvaihtoa ei todennäköisesti käyty. Tarinasta on lukuisia eri versioita, jotka sijoittuvat eri vuosille, ja niissä allekirjoittajaksi on mainittu useita eri henkilöitä. Henkilöiden ikien ja tapahtuma-aikojen välillä on usein myös ristiriitaisuuksia. Niistä kasakoiden muiden valtioiden tai kansojen johtajille lähettämistä kirjeistä, jotka ovat säilyneet, ei yksikään ole alatyylinen. Tarina on keksitty tai kansan suussa kehittynyt myytti, jonka tehtävä on herättää kansallismielisiä tunteita.


text: Vuonna 1887 Repin tutustui ukrainalaiseen arkeologiin Dmitri Jevarnitskiin, joka oli tutkinut paljon Zaporižžjan kasakoita. Hän tarjosi Repinille kasakoiden antiikkiesineitä tutkielmien aineistoksi. Vuonna 1888 Repin matkusti toisen kerran Kaukasukselle löytääkseen legendaaristen kasakoiden jälkeläisiä ja tutkiakseen heidän fysionomiaansa. Ensimmäisessä, vuonna 1891 signeeratussa luonnoksessa kasakat ovat ryhmittyneet pöydän äärelle, jotkut ovat istumassa, toiset seisomassa.


text: Tutkimusmatkoillaan Repin teki paljon tutkielmia Zaporižžjan kasakoiden jälkeläisistä, mutta hänen henkilöhahmojaan luonnehtii eksotiikan houkutus. Pääsääntöisesti henkilöiden päälaet ovat puhtaaksi leikattuja, paitsi kirjurilla, joka kuvataan ”paenneeksi seminaarilaiseksi”. Useilla miehillä on hyvin pitkät viikset, jotka joskus ulottuvat korvien taakse, joillakin välkkyvät kultaiset korvarenkaat. Henkilöillä on myös sapeleita, ruutisarvia, aseita ja astioita, joissa on orientaalisia kaiverruksia. Näiden esineiden representaatio perustuu Repinin tarkkoihin tutkimuksiin.


text: Monet maalauksen henkilöhahmot ovat peräisin Gogolilta. Historiallisen atamaanin Ivan Sirkon vieressä on Gogolin tarinassa mainittuja kasakkaupseereita. Tanakka, maalauksen oikealla oleva punaiseen takkiin ja valkoiseen lammasturkislakkiin pukeutunut mies on tulkittu usein itse Taras Bulbaksi. Vielä asuessaan Suomessa vuonna 1926 Repin muisteli tarkasti malleinaan käyttämiään henkilöhahmoja.


text: Neuvostoliiton aikana arvostetun ja kuuluisan taulun sommitelmaa ja hahmoja hyödynnettiin muun muassa "Krasnyi perets" -lehden poliittisessa pilapiirroksessa vuonna 1923. Piirroksen "Bolševikit kirjoittavat kirjettä englantilaiselle Curzonille" kansanomaiset ja iloiset hahmot olivat bolševikkien keskeisiä johtohahmoja, kuten Lev Kamenev, Grigori Zinovjev, Josif Stalin ja Lev Trotski. Heidän kirjeensä oli tarkoitettu Ison-Britannian ulkoministerille lordi Curzonille, joka nähtiin nykyaikaisena kansansortajana.


text: Ranskalainen runoilija Guillaume Apollinaire julkaisi vuonna 1913 runon ”Réponse des Cosaques Zaporogues au Sultan de Constantinople” kokoelmassaan "Alcools". Runo sisältää Apollinairen version kirjeestä.


title: Tuomion selitys

text: Tuomion selitys on aiemmin käytössä ollut oikeus saada tuomioistuimelta lisäselvitys epäselvästä tuomiosta. Nykyisin voidaan vastaavassa tapauksessa käyttää kantelua tai oikaisua.


title: Tuomion selitys

text: Tuomion selityksestä säädettiin vuoden 1734 lain oikeudenkäymiskaaren 24 luvun pykälissä 10 ja 11. Jos jompikumpi asianosainen pyysi oikeudelta selitystä, pyyntö tuli tehdä niin ajoissa, että myös vastapuoli pystyi antamaan asiasta vastineensa. Oikeuden tuli antaa selitys ennen kuin tuomio tai päätös sai lain voiman. Selityksen laativat samat henkilöt, jotka olivat tuomiostakin päättäneet. Henkilöä, joka pyysi selitystä selkeästä tai riidattomasta tuomiosta sakotettiin 5, 10 tai 20 talaria rikoksen vakavuuden mukaan.


title: Tuomion selitys

text: Kiellettyä ei ollut pyytää selitystä kauan tuomion tai päätöksen jälkeen, jos siihen oli tarvetta. Jos asian ratkaissut tuomari ei ollut enää saman oikeuden palveluksessa, selityksen laati hänen sijaansa tullut yhdessä lautakunnan kanssa. Jos riitapuolille annetussa selityksessä oli jotain selkeästi mainitsematonta, niin asianosainen oli oikeutettu valittamaan asiasta.


title: Tuomion selitys

text: Tuomion selitystä koskevat säännökset kumottiin lailla oikeudenkäymiskaaren muuttamisesta (109/1960), joka tuli voimaan heinäkuun alussa 1960. Uusi 24 luvun 10 pykälä säätää, että tuomion sisältäessä kirjoitus- tai laskuvirheen se tulee oikaista heti. Oikaisun teki aiemmin tuomari tai kihlakunnanoikeus, nykyisin tuomioistuin, sen puheenjohtaja tai lainoppinut jäsen. Oikaisu tulee merkitä alkuperäiseen tuomioon ja asianosaisten kappaleisiin, jos se on mahdollista. Jos asianosaisen kappaletta ei saada korjattua, hänelle tulee toimittaa maksutta jäljennös oikaistusta kantatuomiosta. Jos juttu on siirtynyt ylempään oikeuteen, niin tieto oikaisusta on toimitettava myös sille. Jos asianosainen katsoo, että tuomiota on oikaistu virheellisesti, hänen tulee kannella asiasta 30 päivän kuluessa tiedon asiasta saatuaan.


title: Luettelo vuoden 1994 miehittämättömistä avaruuslennoista

text: Vuonna 1994 tehtiin noin sadan satelliitin laukaisu.


title: Samuel (nimi)

text: Samuel on heprealaisperäinen miehen etunimi, joka tarkoittaa ’Jumalan kuulemaa’. Nimen muunnoksina ovat Suomessa käytössä myös Samuli, Sami, Samu ja Sampsa. Samuelin nimipäivä on suomalaisessa kalenterissa 20. elokuuta.


title: Samuel (nimi)

text: Vuoden 2012 loppuun mennessä Suomessa on Väestörekisterikeskuksen mukaan annettu nimi Samuel 20 402 miehelle ja alle 15 naiselle.


title: Silmäasema

text: Silmäasema Oyj on Silmäasema on kotimainen yritys, joka tarjoaa maanlaajuisesti kaikki näkemisen ja silmäterveyden tuotteet ja palvelut. Silmäasema on Suomen suurin yksityinen silmäleikkauksia tarjoava silmäsairaalaketju sekä toiseksi suurin optikkoketju. Silmäasema-ketjulla on yli 150 myymälää ja 14 silmäsairaalaa Suomessa sekä kymmenen myymälää Virossa. Silmäasema-ketjun palveluksessa työskentelee noin tuhat näkemisen ja silmäterveyden ammattilaista. Silmäasema on Suomen suurin täysin kotimainen optikkoliikeketju, jonka osake on listattu Helsingin pörssissä.


title: Silmäasema

text: Silmäasema-ketjuun kuuluu noin 140 Silmäasema-myymälää ja 13 silmäsairaalaa Suomessa ja kahdeksan Tallinna Optika -myymälää Virossa. Yhtiön liikevaihto vuonna 2017 oli noin 118 miljoonaa euroa ja oikaistu käyttökate noin 12 miljoonaa euroa.


title: Silmäasema

text: Ensimmäinen Silmäasema-liike avattiin Kuopioon vuonna 1975 optikko Timo Raaskan ja silmälääkäri Pentti Sihvolan aloitteesta.


title: Silmäasema

text: Silmälääkäri- ja optikkopalvelut ovat saatavilla kaikista ketjun liikkeistä, ja tämä on myös ketjun toiminta-ajatus. Jokaisessa liikkeessä on myös työnäkemiseen erikoistunut optikko.


title: Silmäasema

text: Silmäasema on S-ryhmän valtakunnallinen partneri. Silmäasemalle on myönnetty avainlipputunnus.


title: Sotades

text: Sotades () voi viitata seuraaviin henkilöihin:


title: Aito Keravuori

text: Aito Keravuori (14. toukokuuta 1910 Kajaani – 4. elokuuta 1998 Maine, Yhdysvallat) oli suomalainen upseeri, joka joutui pakenemaan maasta asekätkentäjutun yhteydessä ja loi sitten uuden uran Yhdysvaltain armeijassa.


title: Aito Keravuori

text: Kajaanista kotosin ollut Keravuori pääsi ylioppilaaksi 1931. Suoritettuaan Reserviupseerikoulun ja kadettikoulun hän vannoi upseerinvalan 1934. Hän palveli aluksi Sallan rajakomppanissa ja toimi myös Akateemisen Karjala-Seuran sotilaskouluttajana.


title: Aito Keravuori

text: Keravuori haavoittui talvisodassa Kuolajärvellä, ja jatkosodan aikana hän toimi pataljoonankomentajana muun muassa 1944 Kuuterselän taistelussa. Syksyllä 1944 majuri Keravuori oli mukana everstiluutnantti Usko Sakari Haahden ja eversti Valo Nihtilän johtamassa aseidenkätkentähankkeessa. Hän vastasi aseidenkätkennästä Oulun seudulla toimien Oulun sotilaspiirin 2. ye-upseerina. Oulun seudulla asekätkennässä mukana ollut korpraali Kumpulainen jäi kiinni huhtikuussa 1945 yrittäessään myydä Oulun torilla eräästä kätköstä anastamiaan elintarvikkeita. Hän kertoi edellisenä syksynä tapahtuneesta aseidenkätkennästä Valpolle ja Keravuori sai esimiehiltään käskyn paeta Ruotsiin. Keravuori siirtyi Ruotsiin 12. toukokuuta 1945 kalastajaveneellä. Tässä vaiheessa uskottiin vielä, että Keravuoren poistumisen avulla jutun paljastuminen saataisiin rajattua vain Oulun alueelle. Niin ei kuitenkaan käynyt.


title: Aito Keravuori

text: Ruotsi karkotti 1946 maassa oleskelleet aseidenkätkentäjuttuun sekaantuneet suomalaiset Marttisen miehet ja Keravuori siirtyi tällöin Yhdysvaltoihin. Vuonna 1947 17 Marttisen miestä värvättiin Yhdysvaltain armeijaan, jossa he joutuivat aloittamaan palvelun alokkaina. He ylenivät kuitenkin nopeasti ja Keravuorestakin tuli majuri jo 1951. Suomalaiset toimivat etenkin talvi- ja sissisodankäynnin asiantuntijoina.


title: Aito Keravuori

text: Keravuori siirtyi vuonna 1954 armeijan erikoisjoukkojen, niin sanottujen vihreiden barettien riveihin. Hän palveli 1957–1968 kouluttajana Bad Tölzissä Länsi-Saksassa, Laosissa ja Vietnamissa. Keravuori auttoi muun muassa Lauri Törniä pääsemään erikoisjoukkojen palvelukseen. Keravuori jäi eläkkeelle armeijasta 1968 everstin arvoisena. Suomessa Keravuori kävi ensimmäisen kerran pakonsa jälkeen vasta 1960.


title: Aito Keravuori

text: Aito Keravuori on haudattu Arlingtonin sotilashautausmaalle Washingtonissa. Myös hänen poikansa Aito J. Keravuori on haudattu sinne.


title: Waldalenus

text: Waldalenus tai Wandalenus oli Burgundin kuningaskunnan herttua ja vuodesta 581 Austrasian major domus eli käskynhaltija. Hän toimi Metzissä major domuksen virassa ja sijaishallitsijana kun kuningas Kildebert II oli vielä alaikäinen.


title: C-luokka (hävittäjä)

text: C-luokka oli Britannian kuninkaallisen laivaston hävittäjäluokka. Alusluokka muistuttaa hieman suurennettuja B-luokan hävittäjiä. Alukset siirrettiin 1937 Kanadan laivastolle, joka liitti alukset River-luokkaan.


title: C-luokka (hävittäjä)

text: Portsmouthissa rakennettujen alusten moottorit toimitti Hawthorn Leslie and Company ja alusten valmistumisviive johtui telakoiden kokemattomuudesta tämän kaltaisten alusten valmistamisessa.


title: C-luokka (hävittäjä)

text: Alusten pääaseistuksena olivat neljä 4,7 tuuman 45 kaliiperin QF Mk IX -tykkiä, joiden asennus mahdollisti 30 korkeuskulman. Apuaseina oli yksi kolmen tuuman ja kaksi kahden naulan ilmatorjuntatykkiä sekä puolen tuuman konekivääri. Aluksilla oli kahdeksan 21 tuuman torpedoputkea Mk IX -torpedoiden laukaisemiseksi.


title: C-luokka (hävittäjä)

text: Luokan alusten lukumäärää laskettiin työväenpuolueen hallituksessa ollessa säästäessä puolustusmenoista. Eräänä syynä siirtoon oli luokan alusten pieni määrä, mikä ei istunut kuninkaallisen laivaston järjestelmään muodostaa luokasta hävittäjälaivueita.


title: C-luokka (hävittäjä)

text: C-luokan laivueenjohtajana oli "HMS Kempenfelt", joka laskettiin vesille 29. lokakuuta 1931 J. Samuel Whiten telakalta Cowesissa. Aluksen aseistus oli vastaava kuin luokan muilla aluksilla, mutta uppouma oli hieman suurempi. Alukselle oli asennettu Yarrow-kattilat, joiden avulla se saavutti koeajoissa 36,39 solmun nopeuden.


title: C-luokka (hävittäjä)

text: "Kempenfelt" siirrettiin 18. lokakuuta 1939 Kanadan laivastolle, joka nimesi sen "HMCS Assiniboineksi".


title: Asia on ananas

text: Asia on ananas on Alwari Tuohitorven albumi vuodelta 1975.


title: Mika Lehtinen (ohjaaja)

text: Mika Lehtinen valmistui teatteriohjaajajaksi (TeM) Teatterikorkeakoulusta ohjaajantyön laitokselta vuonna 1995.


title: Mika Lehtinen (ohjaaja)

text: Hän on työskennellyt Tampereen Työväen Teatterin teknisenä päällikkönä vuodesta 2015 lähtien.


title: Mika Lehtinen (ohjaaja)

text: Aiemmin hän toimi Tampereen yliopiston Tutkivan teatterityön keskuksen johtajana 2007-2015. Keskus aloitti toimintansa vuonna 2007. Mika Lehtinen on työskennellyt teatterityön lehtorina Teatterikorkeakoulun valo- ja äänisuunnittelun laitoksella 2002-2007 sekä lasten- ja nuortenteatteri Ahaa Teatterin taiteellisena vastaavana 2000-2003.


title: Mika Lehtinen (ohjaaja)

text: Vuonna 2004 Mika Lehtinen ohjasi tv-draaman Arvon veli Yle Draamalle. Käsikirjoitus on Kati Kaartisen, pääosissa ovat Minna Suuronen, Timo Tuominen ja Hannu-Pekka Björkman. Arvon veli sai Venla-gaalassa 2004 kolme Venlaa: paras draamakäsikirjoitus (Kati Kaartinen), paras naisnäyttelijä (Minna Suuronen) ja paras miesnäyttelijä (Hannu-Pekka Björkman). Vuonna 2005 Arvon veli palkittiin Tampereen kansainvälisillä filmifestivaaleilla 2005 yleisöpalkinnolla ja Koura-palkinnolla, joka myönnetään parhaille Yleisradion ja MTV3:n kanavilla lähetetyille kotimaisille televisio-ohjelmille (KOURA on koulutusrahasto, jonka jäseniä ovat: Suomen Journalistiliitto, Suomen Muusikkojen Liitto, Suomen Näyttelijäliitto, Suomen Lavastustaiteilijain Liitto, Yleisradio ja MTV). Arvon Veli on esitetty myös useilla ulkomaisilla tv-kanavilla sekä festivaaleilla.


title: Mika Lehtinen (ohjaaja)

text: Mika Lehtinen on työskennellyt myös kouluttajana useilla eri koulutusjaksoilla YLEllä.


title: Mika Lehtinen (ohjaaja)

text: Mika Lehtinen on ohjannut lyhytelokuvan Numero- elämää mitta-asteikolla 0-10 (Ses ja Avek 100v suomalaista lyhytelokuvaa kilpailun rahoituksella) ja työskennellyt Jarmo Lampelan apulaisohjaajana mm. Lashelmi Filmi Oy:n useilla Jussi-palkinnoilla palkituissa elokuvissa "Joki" ja "Sairaan kaunis maailma".


title: Mika Lehtinen (ohjaaja)

text: Hänen ohjaustöitään on nähty teattereissa mm. Oulussa, Lappeenrannassa ja Tampereella.


title: Mika Lehtinen (ohjaaja)

text: Vuonna 2008 Ihana meri -monologiesitys (Kira Poutasen kirjan pohjalta) voitti Pieksämäen monologimaratonin (sovitus työryhmän kanssa, ohjaus). Työryhmän muut jäsenet olivat Teemu Määttänen (videosuunnittelu), Henna Tanskanen (sovitus työryhmän kanssa, näyttelijä) ja Antti Mäkelä (äänisuunnittelu).


title: Sotades Maroneialainen

text: Sotades Maroneialainen (; 200-luku eaa.) oli antiikin kreikkalainen runoilija, jota pidetään yhtenä ensimmäisistä palindromien kirjoittajista.


title: Sotades Maroneialainen

text: Sotades syntyi Maroneiassa Kreetalla. Hän eli Aleksandriassa Ptolemaios II Filadelfoksen aikana (285-246 eaa.). Eräs hänen runoistaan arvosteli sitä, että Ptolemaios oli nainut oman sisarensa Arsinoën. Tämän vuoksi hänet vangittiin. Hän onnistui pakenemaan Kaunoksen saarelle, mutta Ptolemaioksen upseereihin kuulunut Patroklos sai hänet kiinni. Sotades surmattiin ja heitettiin mereen.


title: Sotades Maroneialainen

text: Sotades kirjoitti joonian murteella satiirisia runoja, joista käytettiin nimitystä "flyakes" tai "kinaidoi". Hän käytti omaa runomittaansa, joka on nimetty hänen mukaansa "sotadiseksi" runomitaksi. Siinä runosäe oli etu- ja takaperin sama. Siksi säkeitä on pidetty varhaisimpina tunnettuina palindromeina, ja Sotadesta muodon kehittäjänä.


title: Sotades Maroneialainen

text: Sotadeelta on säilynyt vain muutama aitoja katkelmia. Hänen runojensa nimiä olivat muun muassa "Adonis", "Amazon", "Ilias" ja "Priepos". Stobaioksen kautta säilyneitä katkelmia pidetään yleisesti epäperäisinä. Ennius käänsi eräitä sotadisen tyylin mukaisia runoja latinaksi ja sisälsi ne osaksi satiireitaan sisältänyttä kirjaa nimellä ”Sola”.


title: Kloorietikkahappo

text: Kloorietikkahappo eli kloorietaanihappo (CHClO) on etaanihapon monokloorijohdannainen. Kloorietikkahappoa käytetään muun muassa orgaanisen kemian synteeseissä.


title: Kloorietikkahappo

text: Huoneenlämpötilassa kloorietikkahappo on kiteistä kellertävää ainetta. Yhdiste esiintyy neljänä eri kidemuotona α-, β-, γ- ja δ-kloorietikkahappokiteinä. Näistä α-kiteiden sulamislämpötila on korkein ja δ-kiteiden matalin. Aine on keskivahva happo ja liuottaa monia epäjaloja metalleja ja myös hopeaa ja kuparia. Yhdiste reagoi hyvin helposti emäksisten aineiden kanssa. Kloorietikkahappo on tavallista etikkahappoa vahvempi, koska klooriatomi vetää puoleensa elektroneja ja tekee karboksyyliryhmästä happamamman.


title: Kloorietikkahappo

text: Kloorietikkahappoa valmistetaan teollisesti kolmella eri tavalla. Yhdistettä valmistetaan klooraamalla etikkahappoa. Katalyyttinä käytetään jodia, rikkiä tai punaista fosforia. Kloorauksen tuotteina syntyy lisäksi dikloorietikkahappoa, trikloorietikkahappoa ja suolahappoa. Reaktion saanto on noin 92%.


title: Kloorietikkahappo

text: Kloorietikkahappoa valmistetaan myös trikloorietyleenin hydrolyysillä käyttäen katalyyttinä rikkihappoa ja etanolia hapettamalla typpihapolla kloorin läsnä ollessa.


title: Kloorietikkahappo

text: Kloorietikkahappoa käytetään herbisidinä, desinfiointiaineena ja bakteerien kasvua hillitsevänä aineena. Sekä puhdistusaineiden ja lääkkeiden valmistamisessa.


title: Kloorietikkahappo

text: Kloorietikkahappoa käytetään useiden eri orgaanisten kemikaalien valmistuksessa. Kloorietikkahappoa käytetään muun muassa karboksimetyyliselluloosan, etyyliklooriasetaatin, glysiinin, kofeiinin, sarkosiinin, merkaptoetikkahapon, herbisidien kuten alakloorin, asetokloorin ja butakloorin sekä indigoväriaineen valmistuksessa.


title: Kloorietikkahappo

text: Kloorietikkahappo on myrkyllistä. Aineen joutumisesta hengitykseen aiheutuu yskää, hengityksen vaikeutumista, kouristuksia ja jopa tajuttomuus. Nieltynä aine aiheuttaa huonovaointisuutta ja jopa tajuttomuuden. Aine syövyttää voimakkaasti ihoa. Iholle kaatunut tai nielty kloorietikkahappo voi aiheuttaa jopa kuoleman. Aine on myös erittäin haitallista vesistöissä.


title: Alwari Tuohitorvi (vuoden 2000 albumi)

text: Alwari Tuoritorvi on saman nimisen rockyhtyeen livealbumi, joka julkaistiin vuonna 2000 levymerkillä Poptori.


title: Alwari Tuohitorvi (vuoden 2000 albumi)

text: Kappaleet 1 ja 2 äänitettiin Tampereen Tullikamarilla 8. lokakuuta 1999. Muut kappaleet äänitettiin YLEn Liisankadun Pop-Studio -ohjelmassa 13. maaliskuuta 1974.


title: Sokerikoivu

text: Sokerikoivu ("Betula lenta") (käytetään myös nimeä tuomikoivu) on Pohjois-Amerikan itäosista kotoisin oleva tummakaarnainen, kesävihanta puu, joka kuuluu koivujen sukuun ja koivukasvien heimoon. Se on hyvin läheistä sukua keltakoivulle, josta sen erottaa sileän kaarnan ja tahmeiden norkkosuomujen perusteella. Nimensä puu on saanut makeasta mahlastaan, josta intiaanit keittivät siirappia.


title: Sokerikoivu

text: Sokerikoivu on hieman keltakoivua nopeakasvuisempi puu, joka alkaa tuottaa siementä noin 40 vuoden iässä. Sen keskimääräinen elinikä on yli 100 vuotta mutta enimmillään jopa 200 vuotta. Yleensä se kasvaa 15–18 metriä korkeaksi ja rinnankorkeusläpimitaltaan alle 60 senttimetriä paksuksi. Suurimmat luonnosta löydetyt yksilöt ovat olleet 24 metriä korkeita ja 1,5 metrin paksuisia.


title: Sokerikoivu

text: Sokerikoivulla on suora, korkea päärunko ja kapea latvus. Runkoa peittää sileä, tummanruskea tai miltei musta kaarna, joka on paperinohutta eikä hilseile juurikaan edes puun ikääntyessä. Kuluvan kesän kasvainranka on lähes tai aivan kalju. Silmut ovat kaljut ja kuivahkot.


title: Sokerikoivu

text: Kierteiset lehdet ovat tummanvihreät mutta vaihtavat väriään voimakkaankeltaiseksi syksyllä ennen varisemista. Niissä on karvainen ruoti ja pienet korvakkeet, jotka karisevat lehtien puhjetessa. Lehtilapa on 8–12 senttimetriä pitkä, puikea, suippo ja matalaan herttatyvinen. Lehtilaita on toissahainen ja alapinta suonia myöten karvainen. Murskatuissa haaroissa, lehdissä ja silmuissa on voimakas rohdosmainen tuoksu, joka on peräisin niiden sisältämästä metyylisalisylaatista.


title: Sokerikoivu

text: Sokerikoivu on yksikotinen kasvi, joka kukkii huhti–toukokuussa lehtien puhjetessa. Sen kukinto on 3-liuskaisten suomujen peittämä pullea norkko, jossa on vain joko hede- tai emikukkia. Hedekukissa on vähäinen kehä ja ne muodostavat pitkiä ja riippuvia norkkoja. Emikukat ovat puolestaan kehättömiä ja muodostavat lyhyitä ja pystyjä norkkoja. Hedelmä on litteä pähkylä, jossa on kapeat siipipalteet. Pähkylät kypsyvät elo–syyskuussa ja varisevat norkoista myöhään syksyllä tai talvella. Tuuli levittää ne talven aikana koivun ympäristöön.


title: Sokerikoivu

text: Sokerikoivu on kotoisin Pohjois-Amerikan itäosista. Yhdysvalloissa sen levinneisyysalue ulottuu Mainen eteläosista New Hampshireen, Vermontiin, New Yorkiin ja Ohioon ja jatkuu etelässä Pennsylvaniaan ja Appalakeille aina Alabaman ja Georgian pohjoisosiin asti. Kanadassa sitä tavataan vain Ontarion kaakkoisosissa ja Quebecin eteläosissa.


title: Sokerikoivu

text: Sokerikoivu menestyy kosteassa, runsasravinteisessa maaperässä, joka läpäisee hyvin vettä. Yleensä sitä esiintyy suojaisilla rinteillä kasvavissa seka- ja lehtimetsissä mutta joskus myös kalliokoissa ja louhikoissa aina 1 500 metrin korkeudelle asti. Se on valtapuu Appalakkien pohjoisosien lehtipuumetsissä.


title: Sokerikoivu

text: Sokerikoivua käytetään Pohjois-Amerikassa saha- ja paperiteollisuuden raaka-aineena, mutta se ei ole taloudellisesti läheskään yhtä merkittävä kuin keltakoivu. Sen puuaines on hyvin samanlaista kuin keltakoivulla ja tummenee ilman vaikutuksesta mahongin näköiseksi. Siitä tehdään huonekaluja, kaapistoja, laatikoita, astioita, työkalujen kahvoja sekä puisia rakennuselementtejä, kuten paneeleita ja ovia. Sitä käytetään myös selluloosan valmistuksessa muiden puulajien seassa. Ennen kuin metyylisalisylaattia opittiin valmistamaan synteettisesti, sitä uutettiin lähes yksinomaan sokerikoivusta.


title: Sokerikoivu

text: Sokerikoivun mahlasta on pitkään valmistettu siirappia, olutta ja etikkaa. Pohjois-Amerikan intiaanit käyttivät sokerikoivua myös rohtokasvina hoitamaan punataudin ja vilustumisen oireita, ripulia, kuumetta, kiputiloja ja sameavirtsaisuutta.


title: Juha Kirvesmies

text: Juha Olavi Kirvesmies (s. 30. heinäkuuta 1962 Loppi) on suomalainen hiihtosuunnistaja ja viestisuunnistuksen maailmanmestari. Seuratasolla hän edusti Pielaveden Sampoa.


title: Juha Kirvesmies

text: Kuopion MM-kilpailuissa 1988 Kirvesmies voitti viestikultaa ja sijoittui lyhyellä matkalla 11:nneksi. Hannu Koponen aloitti viestin, Kirvesmies hiihtosuunnisti toisen osuuden, Mikko Kosonen kolmannen osuuden ja Anssi Juutilainen viimeisen osuuden. Pohjoismaiden mestaruuskilpailuissa Kirvesmies on voittanut viestikultaa 1985 ja hopeaa 1989. Suomen-mestaruuskilpailuista hän on voittanut kaksi hopeaa ja kolme pronssia.


title: Hidden & Dangerous

text: Hidden & Dangerous on Illusion Softworksin kehittämä ja Take-Two Interactiven vuonna 1999 julkaisema taktinen ammuntapeli. Peli on julkaistu Microsoft Windowsille, Sega Dreamcastille ja PlayStationille.


title: Hidden & Dangerous

text: Peli sijoittuu toiseen maailmansotaan. Pelattavana on Special Air Servicen sotilaita jotka suorittavat tehtäviä eri puolella Eurooppaa.


title: Hidden & Dangerous

text: Pelissä suoritetaan tehtäviä Italiassa, Jugoslaviassa, Saksassa, Norjassa, Pohjanmerellä ja Tšekkoslovakiassa. Myöhemmin julkaistussa lisäosassa on tehtäviä Puolassa, Belgiassa ja sodanjälkeisessä Kreikassa.


title: Hidden & Dangerous

text: Vuonna 2003 pelistä julkaistiin jatko-osa "Hidden & Dangerous 2". Jatko-osan julkaisun yhteydessä "Hidden & Dangerous : Deluxe" annettiin ilmaiseksi ladattavaksi.


title: Hidden & Dangerous

text: Pelillä on 74/100 pistettä Metacritic-kerääjäsivustolla.


title: Hoosianna (virsi)

text: Hoosianna on Georg Joseph Voglerin vuonna 1795 säveltämä alkujaan kuorolle tarkoitettu laulu, jonka sanat ovat peräisin Matteuksen evankeliumin jakeesta 21:8. Sävelmä on tullut erittäin tunnetuksi Suomessa ja Ruotsissa, jota paitsi se esiintyy nykyisin myös Norjan virsikirjassa. Sävelmä oli rytmisesti alkujaan marssi, ja sen ensiesitys tapahtui Tukholmassa vuonna 1795.


title: Hoosianna (virsi)

text: Hoosiannan ensiesitys on tapahtunut vuonna 1795 Tukholman toukokuun 3. päivä pidetyssä Hovikapellin, oopperaorkesterin leskikassan hyväntekeväisyyskonsertissa. Aluksi teoksen nimi oli ”Marche”, marssi ja esitysnopeus larghetto. Seuraavana vuonna se liitettiin osaksi kärsimysajan musiikkia ”Flera händelser, utdrgne ur vår Herres och Frälsares lidandes Historia” nimellä ”Chorus af Isarels barn” jolloin se esitettiin Sta Claran kirkossa palmusunnuntaina 20. maaliskuuta.


title: Hoosianna (virsi)

text: Uppsalan tuomiokirkon urkuri J. A. Josephson oli musiikkilehdessään Zion 1867 julkaissut Voglerin "Hoosianna"-hymnin, siitä tuli Ruotsissa vähitellen yksi kirkkokuorojen suosituimmista numeroista. Suomessa Hoosianna-hymni esitettiin todennäköisesti ensimmäisen kerran Turussa vuonna 1797. Suomenkielisenä sen julkaisi ensimmäisenä Jyväskylän seminaarin musiikinopettaja Erik August Hagfors vuonna 1871 toimittamassaan kokoelmassa "Suomalainen lauluseppele". Richard Faltin sävelsi hymniin juhlavan alkusoiton 1800-luvun lopulla. Hoosianna-hymniä on 1800-luvulta lähtien laulettu kirkoissa ensimmäisen adventtisunnuntain jumalanpalveluksessa, alkujaan kuorolauluna. Ennen vanhaan kirkkoihin tultiin vain kuuntelemaan Hoosiannaa, ja kirkkokuorolaisille sen laulaminen oli vuoden kohokohta. 1900-luvun jälkipuoliskolla yleistyi tapa, että seurakunta yhtyy tähän riemulauluun.. Sitä on yleisesti laulettu myös Suomen kouluissa mainittua sunnuntaita edeltävän perjantain (1970-luvun alkuun saakka lauantain) aamunavauksessa. Vuodesta 1986 lähtien se on myös Suomen evankelis-luterilaisen kirkon virsikirjassa virtenä numero 1.


title: Light Me

text: Light Me on Alwari T:n albumi vuodelta 1976.


title: Targa 96

text: Targa 96 on Suomessa valmistettu lujitemuovinen purjevene, jonka on suunnitellut Hans Groop. Veneen tunnusomaisina piirteinä on kuomulla peitettävissä oleva keskiohjaamo sekä kiinteä tuulilasi sekä lujitemuovinen sisärunko.


title: Silver Ball

text: Silver Ball on Alwari T:n neljäs studioalbumi. Se julkaistiin vuonna 1978 levymerkillä EMI.


title: Deira (fiktio)

text:
Deira on valtio David Eddingsin romaanisarjoissa Eleniumin taru ja Tamulin taru.
Deira on vauras valtio, jota hallitsee iäkäs kuningas Obler. Eräs hänen tyttäristään oli Elenian kuningas Aldreasin puoliso ja myöhemmän kuningatar Ehlanan äiti, joka tosin menehtyi synnytysvaivoihinsa.


title: Deira (fiktio)

text: Deiralaiset ovat erikoistuneet metallityöhön, joten siellä valmistetaan parhaat jos kohta myös ulkoisesti loistokkaimmat haarniskat ja sotavarusteet.


title: Deira (fiktio)

text: Deirassa toimii myös Alcionen ritarikunta, yksi neljästä sotilaallisesta veljeskunnasta. Tarinankuljetuksen kannalta olennaisessa osassa esiintyy veljeskunnan ritari Tynian, hilpeä mies ja mahtava soturi.


title: Scottish Borders

text: Scottish Borders (, ) on yksi Skotlannin 32:sta hallintoalueesta ("council area"). Sen rajanaapureita ovat Dumfries ja Galloway, Etelä-Lanarkshire, Itä-Lothian ja Midlothian Skotlannissa sekä Northumberland Englannin puolella. Sen keskustaajama on Newtown St Boswells.


title: Scottish Borders

text: Hallintoalueella on arviolta 114 030 asukasta (vuonna 2015) ja sen pinta-ala on 4 732 neliökilometriä. Se kattaa historialliset Berwickshiren, Peeblesshiren, Roxburghshiren ja Selkirkshiren kreivikunnat sekä osia Midlothianin kreivikunnasta. Scottish Bordersista tuli hallintoalue 1975 nimellä Borders, ja se oli silloin jakautunut neljään piirikuntaan. Nimenvaihdos ja piirikuntien yhdistäminen tapahtui vuoden 1996 hallintouudistuksen myötä.


title: Usko Haahti

text: Usko Sakari Haahti (20. toukokuuta 1909 Helsinki – 25. lokakuuta 1978 Helsinki) oli suomalainen everstiluutnantti, joka johti jatkosodan päätyttyä syksyllä 1944 salaista asekätkentätoimintaa. Lapin sodan kynnyksellä Haahti hoiti Suomen Päämajan salaiset neuvottelut saksalaisten sotavoimien rauhanomaisesta vetäytymisestä maasta.


title: Usko Haahti

text: Usko Haahden isä oli rovasti Hannu Haahti (ent. Hahnsson). Hänen sisaruksiaan olivat lääketieteen professori Hannu Haahti ja kirjailija Elli Kaarlehto. Haahti kirjoitti ylioppilaaksi Haminan yhteiskoulusta vuonna 1927 ja valmistui vänrikiksi Haminan kadettikoulusta 1930. Hän kävi Sotakorkeakoulun 1933–1936 ja yleni kapteeniksi. Hän teki sotakorkeakoulussa diplomityönsä kaasusuojelusta ja olikin sen jälkeen sodan syttymiseen asti väestönsuojeluun liittyneissä tehtävissä, kuten yleisesikunnan kaasusuojelutoimistossa ja väestönsuojelupäällikön esikunnassa. Talvisodan aikana Haahti palveli ilmapuolustuksen esikunnan ilmasuojelutoimiston päällikkönä. Välirauhan aikana hän oli sisäministeriön ilmasuojelujaoston päällikkönä ja sitten Päämajan ilmasuojelutoimiston päällikkönä. Hänet ylennettiin 1940 majuriksi.


title: Usko Haahti

text: Jatkosodan hyökkäysvaiheessa 1941 Haahti toimi ensin Karjalankannaksella 15. divisioonan ja sitten Koillismaalla III armeijakunnan operatiivisen toimiston päällikkönä. Talvella 1941–1942 hän oli Divisioona J:n esikuntapäällikkönä Kiestingissä ja vuosina 1942–1943 pataljoonankomentajana Jalkaväkirykmentti 11:ssä sekä Jalkaväkirykmentti 14:ssä. Vuonna 1943 Haahti ylennettiin everstiluutnantiksi ja siirrettiin Päämajan operatiivisen osaston maavoimatoimiston päälliköksi.


title: Usko Haahti

text: Neuvostoliiton kanssa tehdyn aselevon jälkeen Haahti neuvotteli Päämajan edustajana Rovaniemellä saksalaisten 20. vuoristoarmeijan komentajan, kenraalieversti Lothar Rendulicin ja tämän esikuntapäällikön kenraalimajuri Hermann Hölterin kanssa 11. syyskuuta 1944 alkaen. Neuvotteluissa solmittiin salainen suunnitelma rauhanomaisesta vetäytymisestä ilman taisteluja saksalaisten ja suomalaisten välillä. Nämä syysmanööverit lykkäsivät sotatoimien alkamista Lapissa lähes parilla viikolla ja varmistivat sen että Oulu luovutettiin suomalaisille taisteluitta. Yhteisymmärryksen synnyttyä Haahti tiedotti viikon ajan Rovaniemeltä joka päivä Mikkelin Päämajaan saksalaisten vetäytymisen etenemisestä.


title: Usko Haahti

text: Päämajan operatiivisella osastolla kenraaliluutnantti A. F. Airon alaisuudessa työskennelleet Haahti ja eversti Valo Nihtilä laativat jatkosodan loppuvaiheessa 1944 suunnitelman noin 35 000 miehen varustamiseen tarvittujen aseiden ja materiaalin kätkemisestä eri puolille Suomea. Asekätkentä tapahtui suojeluskuntapiireittäin ja sitä johti kussakin piirissä sitä varten erikoisesti asetettu 2. yleisesikuntaupseeri. Kunkin suojeluskuntapiirin alueelle kätkettiin yhden pataljoonan tarvitsema aseistus ja materiaali. Kätkentä aloitettiin lokakuussa 1944 ja se saatiin päätökseen vuoden loppuun mennessä. Haahti oli asekätkennän keskeisin aloitteentekijä ja organisoija.


title: Usko Haahti

text: Asekätkentäjuttu paljastui, kun Oulun seudulla asekätkennässä mukana ollut korpraali Kumpulainen jäi kiinni huhtikuussa 1945 yrittäessään myydä Oulun torilla eräästä kätköstä anastamiaan säilykepurkkeja. Hän kertoi edellisenä syksynä tapahtuneesta aseidenkätkennästä Valpolle ja Oulun seudulla asekätkentää johtanut majuri Aito Keravuori sai esimiehiltään käskyn paeta Ruotsiin. Keravuori siirtyi Ruotsiin 12. toukokuuta 1945 kalastajaveneellä. Tässä vaiheessa uskottiin vielä että Keravuoren poistumisen avulla jutun paljastuminen saataisiin rajattua vain Oulun alueelle mutta niin ei kuitenkaan käynyt. Valpo löysi Oulun suojeluskuntapiirin 2. ye-upseerina toimineen Keravuoren kassakaapista käskyn, jolla hänet oli määrätty tehtäväänsä. Tämän perusteella käskyn allekirjoittajat Nihtilä ja Haahti pidätettiin kesäkuun alkupuolella ja Airo muutamia viikkoja myöhemmin.


title: Usko Haahti

text: Sotaylioikeus tuomitsi 9. huhtikuuta 1948 Haahden ja Nihtilän viideksi vuodeksi kuritushuoneeseen ja virasta erotettaviksi. Haahden rangaistus koveni vielä korkeimmassa oikeudessa kuuteen vuoteen. Asekätkentäjuttu saatiin lopulliseen päätökseen vasta 15. maaliskuuta 1950, jolloin korkein oikeus langetti vankeustuomiot 1 488 kätkennässä mukanaolleelle. Suurin osa tuomioista oli ehdollisia kolmen vuoden koeajalla.


title: Usko Haahti

text: Vapauduttuaan Haahti toimi vuodesta 1948 Vakuutusosakeyhtiö Pohjolan palveluksessa ja oli vuosina 1956–1970 yhtiön apulaisjohtajana. Hän kirjoitti vuosina 1958 ja 1967 julkaistun kolmiosaisen ohjekirjan "Vakuutusalan kenttätyö".


title: Usko Haahti

text: Haahti kuului pitkään Kadettikunnan hallitukseen ja oli sen varapuheenjohtajana 1968–1971 sekä kunniajäsenenä vuodesta 1976.


title: Mikko Kosonen (hiihtosuunnistaja)

text: Mikko Juhani Kosonen (s. 16. joulukuuta 1960 Savonlinna) on suomalainen hiihtosuunnistaja ja viestisuunnistuksen maailmanmestari. Seuratasolla hän edusti Juvan Urheilijoita.


title: Mikko Kosonen (hiihtosuunnistaja)

text: Batakin MM-kilpailuissa 1986 Kosonen voitti pronssia viestistä ja sijoittui henkilökohtaisella matkalla kuudenneksi. Viestissä hänen kanssaan hiihtosuunnistivat Hannu Koponen, Veli-Matti Pellinen ja Anssi Juutilainen. Kuopion MM-kilpailuissa 1988 Kosonen voitti viestikultaa ja sijoittui normaalimatkalla kahdeksanneksi. Hannu Koponen aloitti viestin, Juha Kirvesmies hiihtosuunnisti toisen osuuden, Kosonen kolmannen osuuden ja Anssi Juutilainen viimeisen osuuden. Pohjoismaiden mestaruuskilpailuissa Kosonen on voittanut yhden kullan, kaksi hopeaa ja yhden pronssin.


title: Mikko Kosonen (hiihtosuunnistaja)

text: Kosonen lopetti hiihtosuunnistusuransa hiljalleen mentyään naimisiin vuonna 1991. Hänellä on yksi vuonna 1994 syntynyt tyttö.


title: Malakka

text: Malakka () on malesialainen kaupunki ja Malakan osavaltion pääkaupunki. Kaupungissa on 503 000 asukasta. Kaupunki sijaitsee Malakansalmen rannikolla. Malakka kuuluu yhdessä George Townin kanssa Unescon maailmanperintöluetteloon.


title: Malakka

text: Malakan kuningaskunta ja Malakan kaupunki perustettiin joko 1300-luvun lopussa tai 1400-luvun alussa. Pienestä kalastajakylästä kasvoi nopeasti merkittävä kaupunki. Islaminusko tuli myös alueelle pian tämän jälkeen ja Malakasta tuli sulttaanikunta. Samalla Malakan kaupunki nousi islamilaisuuden keskus.


title: Malakka

text: Portugalilaiset valloittivat Malakan 1511. He rakensivat kaupunkiin useita julkisia rakennuksia, mutta tuhosivat myös monia islamilaisia rakennuksia. Muutkin eurooppalaiset kiinnostuivat alueesta, kun Malakansalmen merkitys kasvoi. Hollantilaiset kaappasivat Malakan portugalilaisilta 1641. Malakka kohosi hollantilaishallinnassa jälleen niemimaan keskukseksi.


title: Malakka

text: Napoleonin sotien aikana Malakka päätyi brittiläisten käsiin. Britit olivat perustaneet vuonna 1786 George Townin, joka kilpaili Malakan kanssa niemimaan hallinnasta. Ranska oli vallannut Euroopassa Alankomaat, joten brittiläiset valtasivat Malakan, ettei se päätyisi Ranskalle. Malakka palautettiin Alankomaille Wienin kongressissa, mutta se palautui briteille myöhemmin vaihdossa Sumatralla sijaitsevaan Bengkuluun.


title: Malakka

text: Malesian ensimmäinen pääministeri Tunku Abdul Rahman julisti maan itsenäiseksi Malakassa 20. helmikuuta 1956.


title: Malakka

text: Malakan arkkitehtuurin on saanut vaikutteita sekä Euroopasta että Aasiasta. Portugalilaiset, hollantilaiset ja englantilaiset ovat jättäneet kaikki jälkensä Malakan kaupunkikuvaan. Tyypillisen kadun varressa on kapeita, yleensä kaksikerroksisia, kauppa- tai asuinrakennuksia sekä eri uskontojen rakennelmia.


title: Malakka

text: Merkittäviä nähtävyyksiä Malakassa ovat mm. portugalilaisten rakentaman A Famosan linnoituksen jäänteet. Hollantilaisten vallattua kaupungin linnoituksesta jäi jäljelle vain portti. Stadthuys oli hollantilaisten rakennuttama kuvernöörinrakennus. Nykyään se toimii museona.


title: Malakka

text: Malakassa on monia historiallisia kirkkorakennuksia. Pyhän Paavalin kirkko oli portugalilaisten katolisten rakennuttama, mutta myöhemmin se muutettiin hollantilaisten ylimysten hautapaikaksi. Francisco Xavier haudattiin kirkkoon väliaikaisesti, kunnes hänen ruumiinsa siirrettiin myöhemmin Goaan, Intiaan. Pyhän Pietarin kirkko rakennettiin 1710 ja Pyhän Francisco Xavierin kirkko 1849. Kampung Klingin moskeija, 1600-luvulta, on Malesian vanhimpia. Bukit China on suurimpia kiinalaisia hautausmaita Kiinan ulkopuolella. Se rakennettiin Malakan sulttaanikunnan huippuvuosina, kun Kiina lahjoitti sulttaanille prinsessa Hang Li Pon. Chen Hoon Teng rakennettiin 1645, ja se on Malesian vanhin buddhalainen temppeli.


title: Kopo

text: Kopo ("erdélyi kopó") eli "transilvanianajokoira" on unkarilainen koirarotu. Se on melko harvinainen, mutta Suomeen tuotiin 1980-1990-lukujen aikana kolme yksilöä ja niitä on viety jonkin verran myös Yhdysvaltoihin.


title: Kopo

text: Kopo on keskikokoinen, lyhytkarvainen ajokoira. Rakenteeltaan se on atleettinen ja virtaviivainen. Sillä on ovaalinmuotoiset tummat silmät ja riippuvat korvat. Häntä on sapelimainen ja joko hieman ylöspäin kaartuva tai riippuva. Sallitut värit ovat musta ruskein merkein ja ruskea tan-merkein. Rodusta on kaksi eri kokomuunnosta, yleisempi pitkäraajainen ja harvinaisempi lyhytraajainen.


title: Kopo

text: Rotu on rakastava, tottelevainen, utelias, sopeutuvainen ja älykäs, ja sillä on erittäin hyvä suuntavaisto. Se on perheeseensä kiintyvä ja lempeä, mutta kuitenkin myös suojeleva, minkä vuoksi siitä saa hyvän vahtikoiran. Tarkkavaistoisena se ymmärtää milloin on kyse oikeasta vaarasta ja toimii tilanteen mukaisesti. Pihallinen asunto on kopolle paras ratkaisu, mutta se sopeutuu myös kerrostaloon kunhan sillä on mahdollisuus päästä myös tarpeeksi usein ulos purkamaan energiaansa. Korkean riistavietin vuoksi se tulisi pitää aitaamattomalla alueella aina kytkettynä.


title: Kopo

text: Kopo jalostettiin Transilvaniassa aikana jolloin se oli vielä osa Unkaria. Alkujaan se toimi lähinnä kuninkaallisten ja muun aateliston apuna hirven, karhun, suden, villisian ja ilveksen metsästyksessä. Vuosisatojen aikana se oppi kestämään kotimaansa vaihtelevaa ilmastoa. Suomen ensimmäinen kopo, uros Difali Ekes Jako, tuotiin maahamme vuoden 1981 lopulla. Vuonna 1989 tuotiin nartut Ecs-Laki Ada ja Szt.Anna To-Menti Csöre.


title: Kopo

text: Karvapeite pestään vain tarvittaessa ja tarvitsee harjaustakin ainoastaan satunnaisesti. Karvanlähtöaika on kaksi kertaa vuodessa.


title: Luettelo vuoden 1997 miehittämättömistä avaruuslennoista

text: Vuonna 1997 laukaistiin yli sata satelliittia, vuonna toteutettiin monia yhteislaukaisuja, joilla pyrittiin rakentamaan yhdysvaltalaisia matalan kiertoradan tietoliikennekonstellaatioita.


title: Risto Linnainmaa

text: Risto Vilhelmi Linnainmaa (s. 13. kesäkuuta 1964) on suomalainen hiihtosuunnistaja ja viestisuunnistuksen MM-hopeamitalisti.


title: Risto Linnainmaa

text: Skellefteån MM-kilpailuissa 1990 Linnainmaa voitti hopeaa viestistä ja sijoittui lyhyellä matkalla 18:nneksi. Viestissä hänen kanssaan hiihtosuunnistivat Hannu Koponen, Vesa Mäkipää ja Anssi Juutilainen.


title: Risto Linnainmaa

text: Hänen nuorempi siskonsa Mirja on hiihtosuunnistuksen maailmanmestari ja vanhempi veljensä Pertti on myös edustanut Suomea hiihtosuunnistuksen MM-kilpailuissa.


title: Villemarkus Elorinne

text: Villemarkus Elorinne on "Vuoden mies 1993" -kilpailun voittaja.


title: Villemarkus Elorinne

text: Elorinne on valmistunut erityisopettajaksi. Hänen isänsä on oopperalaulaja Jorma Elorinne ja siskonsa laulaja Jippu eli Meri-Tuuli Elorinne.


title: Daybreak (Paul Hardcastlen albumi)

text: Daybreak on Paul Hardcastlen esikoisalbumi, joka julkaistiin vuonna 1984.


title: Myllykylä (Helsinki)

text: Myllykylä (toiselta nimeltään "Puu-Myllypuro") on uusi puutaloalue Itä-Helsingin Myllypuron eteläosassa. Kaksikerroksisissa omakotitaloissa, rivitaloissa ja paritaloissa on yhteensä 125 asuntoa. Ensimmäisten talojen rakentamisesta vastasi pientalovalmistaja Finndomo, jonka rakentamiin asuntoihin sovellettiin Hitas-menettelyä. Energiataloudellisuus on huomioitu erityisen tarkasti rakennusten suunnittelussa. Alueelle valmistuu myös työ- ja liikehuoneistoja sekä asukkaiden yhteistiloja.


title: Myllykylä (Helsinki)

text: Alueen ideoimiseksi pidettiin vuonna 2003 Puinen kaupunkikylä -arkkitehtikilpailu, jonka voitti arkkitehtityöhuone Artto-Palo-Rossi-Tikka. Alue kaavoitettiin voittaneen ehdotuksen pohjalta arkkitehti Aaro Arton ja Helsingin kaupunkisuunnitteluviraston yhteistyönä. Kaava vahvistettiin 2007, ja rakentaminen aloitettiin 2010 alussa.


title: Myllykylä (Helsinki)

text: Myllykylän rakentaminen jatkuu edelleen ja 2017 mennessä alueen asukasluku on noin 2 000.


title: Raili Sallinen

text: Raili Annikki Sallinen (o.s. Hyvärinen, s. 30. heinäkuuta 1938) on suomalainen hiihtosuunnistaja ja viestisuunnistuksen maailmanmestari.


title: Raili Sallinen

text: Hyvinkään MM-kilpailuissa 1975 Sallinen voitti viestikultaa ja sijoittui henkilökohtaisella matkalla viidenneksi. Viestissä hänen kanssaan hiihtosuunnistivat Aila Flöjt ja Sinikka Kukkonen.


title: Raili Sallinen

text: Hänen poikansa Kari on suunnistuksen maailmanmestari.


title: Noel Turner

text: Noel Turner on maltalainen jalkapalloilija, joka on edustanut koko uransa kasvattajaseuraansa Sliema Wanderersia. Hän on keskikenttäpelaaja ja toimii nykyisin joukkueensa kapteenina. Vuosien 1996 ja 2004 välillä Turner pelasi Maltan maajoukkueessa yhteensä 63 ottelua ja teki niissä 2 maalia.


title: Renny Quow

text: Renny Quow (s. 25. elokuuta 1987) on trinidadtobagolainen pikajuoksija, joka on erikoistunut 400 metrin juoksuun.


title: Renny Quow

text: Alle 20-vuotiaiden MM-kilpailuissa hän selviytyi välieriin vuonna 2004 ja vuonna 2006 hän voitti kultaa ajalla 45,74 s.


title: Renny Quow

text: Helsingin MM-kilpailuissa 2005 hän juoksi Trinidad ja Tobagon 4 × 400 metrin viestijoukkueessa, joka selviytyi loppukilpailuun. Loppukilpailussa joukkue hylättiin. Osakan MM-kilpailussa 2007 hän karsiutui 400 metrillä alkuerissä, kuten myös 4 × 400 metrin viestissä. Pekingin olympialaisissa 2008 hän juoksi seitsemänneksi ajalla 45,22 s.


title: Renny Quow

text: Berliinin MM-kilpailuissa 2009 Quow saavutti pronssia 400 metrin juoksussa tuloksella 45,02 s. Daegun MM-kilpailuissa 2011 hän karsiutui 400 metrin välierissä ja pitkän viestin alkuerissä. Istanbulin sisäratojen MM-kilpailuissa 2012 hän voitti pronssia 4 × 400 metrin viestissä. Moskovan MM-kilpailuissa 2013 hän oli Trinidad ja Tobagon viestijoukkuueessa kuudes.


title: Renny Quow

text: Quow saavutti 2014 pronssia 4 × 400 metrin viestissä sekä IAAF World Relays -kilpailuissa että Glasgow'n Kansainyhteisän kisoissa. Hän voitti Pan-Amerikan kisoissa 2015 kultaa pitkässä viestissä. Hän saavutti Pekingin MM-kilpailuissa 2015 hopeaa 4 × 400 metrin viestissä ja karsiutui 400 metrin välierissä.


title: Renny Quow

text: Quow juoksi 2017 Lontoon MM-kilpailuissa 4 × 400 metrin viestin alkuerissä. Loppukilpailussa Trinidad ja Tobago voitti toisella kokoonpanolla maailmanmestaruuden. 400 metrillä hän karsiutui alkuerissä.


title: Roman Ljašenko

text:
Roman Jurievitš Ljašenko (; 2. toukokuuta 1979 Murmansk, Venäjän SFNT, Neuvostoliitto - 5. heinäkuuta 2003 Antalya, Turkki) oli venäläinen jääkiekkoilija. Hän oli rightilta pelaava keskushyökkääjä, joka pelasi NHL:ssä yhteensä 139 ottelua tehoin 14+9=23 ja keräsi 55 rangaistusminuuttia.
Murmanskissa syntynyt, mutta Jaroslavlissa kasvanut Ljašenko aloitti uransa Venäjän superliigan Lokomotiv Jaroslavlissa, jossa pelasi ensimmäisen pääsarjakautensa 1996-97. Hän voitti mestaruuden ja hänet varattiin seuraavana kesänä Dallas Starsiin, jonne siirtyi vuonna 1999.


title: Roman Ljašenko

text:
Ensimmäisellä NHL-kaudellaan Ljašenko teki 58 ottelussa tehot 6+6=12. Hänet kaupattiin kauden 2001-02 siirtorajan kynnyksellä New York Rangersiin. Kaudella 2002-03 Ljašenko pelasi vain kaksi peliä Rangersissa ja pelasi enimmät pelinsä AHL:n Hartford Wolf Packissa.
Ljašenko pelasi MM-kisoissa vuonna 2002, kun Venäjä voitti hopeaa. Ljašenko on pelannut myös kolmet nuorten MM-kilpailut, joista on voittanut kultaa 1999, hopeaa 1998 ja pronssia 1997. Vuonna 1999 hän toimi joukkueensa kapteenina, kun Venäjä voitti kultaa.
Ljašenko lomaili Antalyassa, Turkissa äitinsä ja sisarensa kanssa. Hänet löydettiin hotellihuoneestaan hirttäytyneenä vyöhönsä aamulla 6. heinäkuuta. Turkin poliisin mukaan huoneesta löytyi itsemurhaviesti, jossa Ljašenko pyysi anteeksi tekoaan.


title: Roman Ljašenko

text: Ljašenko on haudattu kotikaupunkiinsa Jaroslavliin.


title: Tiilitehdas

text: Tiilitehdas on tiilten valmistukseen erikoistunut tehdas, jossa on tarvittava laitteisto tiilten muokkaukseen, tilat kuivatukseen ja tiilten polttoon tarvittava uuni, nykyisin yleensä tunneliuuni. Tehtaaseen kuuluviksi lasketaan myös varastointialueet ja savenottoalueet, jotka yleensä menneinä aikoina sijaitsivat tehtaan välittömässä läheisyydessä. Suomeen ensimmäinen tiilitehdas perustettiin 1860-luvulla, joka sijaitsee edelleenkin Keravalla.


title: Tiilitehdas

text: Tiiliä on osattu valmistaa jo tuhansien vuosien ajan ja valmistusmenetelmä ei ole suuresti muuttunut, joskin tuotanto on koneellistumisen myötä tehostunut ja muuttunut mittatarkemmaksi 1900-luvulla.


title: Tiilitehdas

text: Perinteinen poltettu tiili valmistetaan savesta, sahanpurusta ja hiekasta. Savimassasta puristetaan savikanki, josta tehdään tiiliaihioita. Nämä aihiot poltetaan tunneliuunissa yli 1 000 °C lämpötilassa 2–3 vuorokauden ajan, jolloin savi kuivuu kovaksi tiileksi. Suomalaisissa savissa on paljon rautaa ja siitä aiheutuu kotimaisille tiilille tunnusomainen punainen väri. Vaaleisiin tiiliin käytetään ulkomaisia kaoliinisavia.


title: Tiilitehdas

text: Tiiliä valmistetaan myös kalkkihiekasta, mutta näitä ei polteta, vaan tiili karkaistaan höyryllä.


title: Tiilitehdas

text: Suomessa on toiminut aikojen saatossa satoja tiilitehtaita, joista suurimmat ovat nykyään toiminnassa olevat laitokset ja pienimmät ovat olleet esimerkiksi kartanoiden omaan käyttöön tiiliä tuottaneita, vain kesäaikoina toimineita tiilitehtaita. Tiiliteollisuuden huippuaika oli 1900-luvun alussa. Vielä 1960-luvulla tiilitehtaita oli Suomessa yli 250. Nykyään ala on voimakkaasti keskittynyt muutamalle yritykselle suurten investointien ja energiaintensiivisen prosessin johdosta.


title: Tiilitehdas

text: Potilantiili Veikko Isoviita


title: Tiilitehdas

text: Tiileri-tehtaat


title: Tiilitehdas

text: Wienerberger Oy Ab


title: Tiilitehdas

text: Raikkonen Oy


title: Tiilitehdas

text: Saint-Gobain Weber Oy Ab


title: Limbourgin veljekset

text: Limbourgin veljekset eli de Limbourg olivat kolme alankomaalais-ranskalaista taiteilijaa, Pol, Jean (Hennequin) ja Hermant. He syntyivät noin 1385–1387 ja kuolivat ilmeisesti ruttoon 1416. He ovat erityisen kuuluisia "Les Très Riches Heures du Duc de Berry" -rukouskirjan miniatyyrimaalauksista (1413–1416).


title: Limbourgin veljekset

text: Maalaukset edustavat hienostunutta gotiikan maalaustaidetta, mutta ne olivat myös osa realistisen maalaustyylin läpimurtoa. Limbourgin veljekset työskentelivät 1400-luvun alussa Berryn herttuan hovissa. Siellä maalatuissa rukouskirjan kuukausia esittävissä kalenterikuvissa esiintyy ensimmäistä kertaa taidehistoriassa ihmisiä arkisissa askareissa. Aiheet kuvaavat vuodenaikoihin liittyviä talopoikaistöitä ja hovielämää. Kirjan maisemakuvauksia pidetään erityisen merkittävinä. Mukana on muun muassa Euroopan taiteen ensimmäinen lumimaisema helmikuun kohdalla.


title: Unelmien poikaystävä

text:
"Unelmien poikaystävä" on rap-artisti Asteen toinen singlejulkaisu kesäkuussa julkaistulta studioalbumilta Surullisiilauluja. Sen on tuottanut MGI, joka laulaa myös kappaleen kertosäkeen.
Single nousi välittömästi YleX Himotuimmat -listan neljänneksi.


title: Scott Brower

text: Scott Brower (26. syyskuuta 1964 Viking, Alberta, Kanada – 21. lokakuuta 1998 Corpus Christi, Teksas, Yhdysvallat) oli kanadalainen jääkiekkomaalivahti.


title: Scott Brower

text: Brower pelasi vuodet 1984–1988 NCAA-yliopistosarjaa. Enimmäkseen IHL:ssä torjunut Brower siirtyi Kiekko-Espooseen kaudeksi 1992–1993. Hän pelasi myös kauden 1993–1994 Espoossa. Kiekko-Espoon jälkeen hän pelasi vielä kaksi kautta CHL:ssä ja kauden 1996-97 Saksan Oberligassa, jonka jälkeen lopetti.


title: Scott Brower

text: Brower työskenteli CHL-joukkue Corpus Christi Iceraysissä, kun kuoli Corpus Christissa auto-onnettomuudessa 21. lokakuuta 1998. Kolarin aiheutti rattijuoppo, joka törmäsi Browerin autoon.


title: Scott Brower

text: Nykyään CHL:ssä jaetaan vuosittain Scott Brower Memorial Trophy kauden parhaalle maalivahdille.


title: Morality Without God?

text: Morality Without God? on filosofian professori Walter Sinnott-Armstrongin kirja, jossa hän puolustaa käsitystä, että moraalisen toiminnan tulee olla riippumatonta uskonnosta. Kirjan on julkaissut Oxford University Press vuonna 2009.


title: Morality Without God?

text: Kirjoittajan mukaan moraalisuudesta ilman jumalaa ei ole epäilystä. On vain pelkkää moraalisuutta. Jumalauskoa kuitenkin perustellaan sillä, että moraali riippuisi uskonnosta. Jos henkilö kasvaa uskovaksi ja samastaa moraalin uskontoon, hylätessään uskonnon hän saattaa hylätä myös yhteisöllisen moraalin. Sinnot-Armstrongin mielestä yhteiskunnassa on löydettävä yhteinen käsitys moraalista, jotta eri yhteisöt tulisivat toimeen keskenään.


title: Morality Without God?

text: Kirjoittaja kertoo keskittyvänsä evankelikaaliseen kristinuskoon, koska hänellä on siitä kokemusta ja sillä on suuri määrä seuraajia Yhdysvalloissa ja kehitysmaissa. Evankelikaalisilla kristityillä on suuri vaikutusvalta politiikkaan. Sen sijaan esimerkiksi perinteisen katolisen kristinuskon mukaan luonnollinen moraali on ateisteille ja uskoville yhteinen.


title: Morality Without God?

text: Jos voitaisiin todistaa, että on olemassa jumala joka on luonut kaikkeuden, tehnyt ihmeitä ja ilmennyt uskoville uskonnollisessa kokemuksessa, se ei todistaisi että jumala on kaikkihyvä, Sinnot-Armstrong sanoo. Edellä mainitun kaltainen jumala voisi olla paha jumala, joka ei eroaisi diktaattorista. Täten mikään jumalatodistuksista ei osoittaisi, että moraali riippuu jumalasta tai uskonnosta. Kaikkihyvän, kaikkivoivan ja ikuisen jumalan käsite on ristiriitainen, eikä jumalien olemassaolosta ole todisteita. Sillä, onko jumalaa tai jumalia olemassa, ei myöskään ole suurta väliä. Uskonnottomille uskonto ja jumalan olemassaolo ei ole samalla tavoin tärkeä asia koko elämän kannalta kuten monelle vahvasti uskovalle kristitylle. Uskonnottomat ajattelevat uskontoja ja jumalia vain silloin, kun uskovaiset ottavat nämä asiat esille keskustelussa tai kun uskonnollisilla perusteilla pyritään vaikuttamaan politiikkaan.


title: Morality Without God?

text: Raamattu kieltää avioitumasta uskonnottomien tai toisten uskontojen kannattajien kanssa. Tällaiset kiellot näyttävät kirjoittajan mukaan perustuvan osittain pelkoon, että uskonnottomat tai toisten uskontojen jäsenet johtaisivat uskovaisen pois uskonnon piiristä. Toisaalta monet ateistit eivät voisi ajatella avioituvansa kristityn kanssa. Monet ateistit pitävät teistejä helposti harhaanjohdettavina, ahdasmielisinä ja outoina. Esimerkki tästä ajattelusta on Bill Maherin elokuva "Uskomatonta". Uskonnottomat ihmettelevät, kuinka kukaan voi uskoa uskontojen oppeihin. Ateistit myös pitävät uskontoa vaarallisena, koska se heidän mukaansa aiheuttaa sotia, rajoittaa tieteellistä tutkimusta ja ihmisten oikeutta päättää omasta elämästään, ylläpitää ennakkoluuloja naisista ja vähemmistöistä ja niin edelleen. Uskovaisten ja ateistien väliset avioliitot näyttävät tämän perusteella epätodennäköiseltä.


title: Morality Without God?

text: Uskovaisten ja ateistien välillä on vähän keskustelua. Ateisteilla on yhtä vähän halua keskustella jumalista kuin käyttää aikaansa mistään muistakaan harhoina pitämästään puhumiseen. Uskovaisilla taas on ennakkoluuloja ateisteista. Todellista keskustelua ei synny, jos teistit valehtelevat ateisteista. Sinnot-Armstrongin mukaan usko johtuu useista tekijöistä, kuten tunteista ja yhteiskunnallisesta paineesta, mutta järkiperäisellä keskustelulla tulisi olla uskontojenkin piirissä paikkansa.


title: Morality Without God?

text: Sinnot-Armstrong luokittelee viisi väitettä, jotka hänen mukaansa ovat vääriä: 1) Ateistit ovat pahoja ihmisiä. 2) Uskonnottomat yhteiskunnat eivät pysy pystyssä. 3) Moraalia ei ole olemassa ilman jumalaa. 4) Ateisteilla ei ole syytä olla moraalinen. 5) Ateistit eivät voi ilman uskontoa tietää mikä on oikein tai väärin.


title: Morality Without God?

text: Tilanteeseen vaikuttaa, että ateisteista ei kuulla paljoa julkisuudessa. Sillä, että ei usko erilaisiin harhakäsityksiin, ei ole suurta osaa ihmisen elämässä, Sinnot-Armstrong sanoo. Toisaalta uskovaisten keskellä eläessään ateisti voi joutua salaamaan käsityksensä.


title: Morality Without God?

text: Sinnot-Armstrong nostaa esille Adolf Hitlerin ja natsit, jotka esiintyivät kristittyinä. Hitler esitti teoksessaan "Taisteluni" useaan otteeseen tukensa kristinuskolle, ja Saksan kansallissosialistinen työväenpuolue ilmaisi ohjelmassaan edustavansa kristinuskoa. Vuoden 1933 konkordaatti katolisen kirkon kanssa tuki uskonnonopetusta kouluissa. Hitler oli katolisen kirkon jäsen, eikä häntä koskaan suljettu pois katolisen kirkon piiristä. Juutalaisten joukkotuho eli holokausti oli jatkumoa vuosisatoja kestäneestä kristillisestä juutalaisvihasta. Hitler ilmoitti taistelevansa ateistiliikettä vastaan ja voittaneensa sen.


title: Morality Without God?

text: Toisaalta sillä, mitä yksittäiset esimerkit kannattavat, ei Sinnot-Armstrongin mukaan ole suurta merkitystä. Kristityt ovat esittäneet Josif Stalinin ja Mao Zedongin esimerkkeinä vastustaessaan ateisteja. Sinnot-Armstrongin mukaan Stalin ja Mao eivät tehneet tekojaan siksi että he olivat ateisteja. Sellainen väite olisi esimerkki post hoc ergo propter hoc -nimellä tunnetusta päättelyvirheestä. Stalin ja Mao eivät olleet tyypillisiä ateisteja, vaan kiihkeitä nationalisteja ja kommunisteja. Esimerkiksi ristiretkien tai inkivistion aikaan verrattuna he pääsivät murhaamaan suurempaa väestöä kehittyneemmällä tekniikalla. Vastaavasti pelkkä nykyaikaisen tekniikan käyttö ei tee ihmisestä murhaajaa.


title: Morality Without God?

text: Uskovaisista ja uskonnottomista ihmisistä osa on hyviä ja osa pahoja. Yksittäistapauksia ei voi yleistää. Moraalista puhuttaessa tarvittaisiin laajaa ja huolellista tutkimustietoa. Ei-uskonnollisista yhteiskunnista ovat esimerkkejä esimerkiksi vauraat Ruotsi ja Japani. Tutkimukset eivät tue väitettä, että ei-uskonnolliset yhteiskunnat olisivat vähemmän vakaita kuin uskonnolliset. Tilastojen perusteella uskonnollisissa yhteiskunnissa tapahtuu enemmän murhia ja uskonnollinen fundamentalismi lisää ennakkoluuloisuutta, mutta syy-seuraussuhteita näistä tilastoista on vaikea päätellä.


title: Morality Without God?

text: Tekijä lainaa D. M. Wulffin teosta "Psychology of Religion" (1997), jonka mukaan uskonnollisuus korreloi useissa tutkimuksissa positiivisesti etnosentrismin, autoritaarisuuden, dogmaattisuuden sekä tiettyjä ryhmiä, erityisesti juutalaisia ja mustia kohtaan tunnettujen ennakkoluulojen kanssa. Sinnott-Armstrong mainitsee lisäksi naiset ja homot. Suuri osa tästä ennakkoluuloisuudesta perustuu Sinnott-Armstrongin mukaan Raamattuun, joka tuomitsee homoseksuaalisuuden (), syyttää juutalaisia Jeesuksen ristiinnaulitsemisesta ja kieltää naisia puhumasta kirkossa. Kaikki nämä mainitaan Uudessa testamentissa. Sinnot-Armstrongin mukaan syrjintä on myös virallisesti rakennettu useisiin uskonnollisiin laitoksiin, kuten naispappeuden kieltoon. Muista raamatunkohdista voi Sinnot-Armstrongin mukaan lukea päinvastaisia viestejä ja hän mainitsee että useat kristityt eivät kannata näitä näkemyksiä ja taistelevat niitä vastaan. Sinnot-Armstrongin mukaan on silti kysyttävä, onko uskonto yleisesti yhteydessä ennakkoluuloihin, syrjintään ja suvaitsemattomuuteen vaikka uskonnolliset yksilöt voivat välttää nämä piirteet. Sinnot-Armstrong mainitsee, että uskonnoissa saatetaan pitää syrjintää ja suvaitsemattomuutta tiettyjä ryhmiä kohtaan hyvinä ja moraalisina ominaisuuksina, koska niihin kehotetaan pyhissä kirjoituksissa.


title: Pieniä eroja

text: Pieniä eroja () on Mari Rantasilan ohjaama ja Selja Ahavan käsikirjoittama suomalainen draamaelokuva vuodelta 2002. Elokuvan pääosissa esiintyvät Vilma Vuorio ja Jari Nissinen.


title: Pieniä eroja

text: Elokuva kertoo yläasteelle siirtyneestä 13-vuotiaasta Sallasta (Vilma Vuorio), joka on ikäisiään kypsempi ja alkaa kaivata kavereitaan varttuneempaa seuraa. Hän alkaa pikku hiljaa tapailla opettajaansa Tarsalaa (Jari Nissinen), joka on 35-vuotias avio-ongelmissa elävä mies. Kaksikon välille muodostuu erikoinen ystävyyssuhde, mutta nuoren tytön ja aikuisen miehen maailmat ovat kuitenkin lopulta kovin erilaiset.


title: Hannu Koponen

text: Hannu Olavi Koponen (s. 8. marraskuuta 1959 Kaavi) on suomalainen hiihtosuunnistaja ja maailmanmestari. Seuratasolla hän edusti Kaavin Kaikua.


title: Hannu Koponen

text: Batakin MM-kilpailuissa 1986 Koponen voitti pronssia henkilökohtaisessa kilpailussa ja viestissä. Kuopion MM-kilpailuissa 1988 hän voitti kultaa lyhyeltä matkalta ja viestistä sekä hopeaa normaalimatkalta. Koponen aloitti viestin, Juha Kirvesmies hiihtosuunnisti toisen osuuden, Mikko Kosonen kolmannen osuuden ja Anssi Juutilainen viimeisen osuuden. Skellefteån MM-kilpailuissa 1990 Koponen voitti viestihopeaa ja sijoittui normaalimatkalla 11:nneksi. Pohjoismaiden mestaruuskilpailuissa hän on voittanut kolme kultaa ja yhden pronssin.


title: NBA-kausi 1992–1993

text: NBA-kausi 1992–1993 oli NBA-liigan 47. kausi. Runkosarja alkoi 6. marraskuuta 1992 ja päättyi 25. huhtikuuta 1993. Chicago Bulls voitti kolmannen peräkkäisen mestaruutensa kaadettuaan Phoenix Sunsin 20. kesäkuuta päättyneessä finaalisarjassa otteluvoitoin 4–2.V=voitot, H=häviöt, V%=voittoprosentti, *=divisioonansa voittaja


title: NBA-kausi 1991–1992

text: NBA-kausi 1991–1992 oli NBA-liigan 46. kausi. Runkosarja alkoi 1. marraskuuta 1991 ja loppui 19. huhtikuuta 1992. Chicago Bulls uusi 14. kesäkuuta edelliskauden mestaruutensa voitettuaan Portland Trail Blazersin finaalisarjassa otteluvoitoin 4–2.V=voitot, H=häviöt, V%=voittoprosentti, *=divisioonansa voittaja


title: NBA-kausi 1990–1991

text: NBA-kausi 1990–1991 oli NBA-liigan 45. kausi. Runkosarja käynnistyi 2. marraskuuta 1990 ja päättyi 21. huhtikuuta 1991. Chicago Bulls juhli seurahistoriansa ensimmäistä mestaruutta kaadettuaan 12. kesäkuuta päättyneessä finaalisarjassa Los Angeles Lakersin otteluvoitoin 4–1.V=voitot, H=häviöt, V%=voittoprosentti, *=divisioonansa voittaja


title: Varputädyke

text: Varputädyke ("Veronica fruticans") on monivuotinen vuoristoissa ja tuntureilla tavattava kasvi. Suomessa laji on rauhoitettu ja sitä tavataan harvinaisena vain Käsivarren Lapissa.


title: Varputädyke

text: Varputädykkeen kohenevat varret kasvavat 5–10 senttimetriä pitkiksi. Varren tyvi on puutunut. Lehdet ovat lähes ruodittomia. Lehden lapa on kapean vastapuikea, sahalaitainen ja kalju tai lähes kalju. Kukinnon terttu on lyhyt. Tummansinisiä, 1–1,5 cm leveitä kukkia on yleensä 4–7, joskus jopa kymmenen kappaletta. Kukkaperä on tukilehteä pidempi. Varputädyke kukkii heinä-elokuussa.


title: Varputädyke

text: Varputädyke kasvaa vuoristo- ja tunturialuilla Euroopassa ja Grönlannissa. Euroopassa laji kasvaa muun muassa Pyreneillä, Alpeilla, Balkanin niemimaalla, Karpaateilla, Skotlannissa, Skandeilla, Färsaarilla ja Islannissa. Suomen lähialueilla sitä tavataan yleisenä Norjassa sekä harvinaisena Ruotsissa ja Venäjällä Kuolan niemimaalla. Suomessa varputädykettä tavataan ainoastaan Enontekiöltä Kilpisjärven suurtuntureilta.


title: Varputädyke

text: Varputädyke kasvaa tuntureiden kuivilla, aurinkoisilla somerikoilla ja kallioilla. Laji on kalkinsuosija.


title: Varputädyke

text: Varputädykettä käytetään puutarhakasvina kivikkopuutarhoissa.


title: Jesse Valo

text: Jesse Valo (s. 1984) on suomalainen thai-nyrkkeilijä ja muusikko.


title: Jesse Valo

text: Thai-nyrkkeilyssä Valo on saavuttanut suomenmestaruuden 1998 alle 57 kg:n sarjassa ja 1999 alle 60kg: sarjassa. Maailmanmestaruuskilpailuissa alle 57 kg:n sarjassa hän sai vuonna 1999 hopeaa ja euroopanmestaruuskilpailuissa vuonna 1998 pronssia alle 54 kilon sarjassa.


title: Jesse Valo

text: Valo soittaa bassoa Isoveli- ja Vanity Beach -yhtyeissä. Aiemmin hän on soittanut Iconcrash-yhtyeessä.


title: Jesse Valo

text: Jesse Valo HIM-yhtyeen keulakuvan ja laulajan Ville Valon pikkuveli.


title: Dušan Pašek

text:
Dušan Pašek (7. syyskuuta 1960 Bratislava, Slovakia – 15. maaliskuuta 1998 Bratislava, Slovakia) oli jääkiekkoilija, maailmanmestari ja olympiamitalisti. Slovakialainen keskushyökkääjä edusti kansainvälisellä urallaan Tšekkoslovakiaa. Hän pelasi viidet MM-kilpailut, kahdet olympiakisat ja kolme Kanada-cupia.
Pašek oli bratislavalaisen HC Slovan Bratislavan kasvatti. Hän pelasi kaikki Tšekkoslovakian pääsarjan kautensa siellä, paitsi kauden 1985–1986 Dukla Jihlavan riveissä. Tšekkoslovakian liigassa hän teki yhteensä 329 ottelussa tehot 164+120=284. Kaudella 1986–1987 hän voitti sekä syöttöpörssin että jäähypörssin. Vuonna 1988 hänet valittiin tähdistökentälliseen.


title: Dušan Pašek

text: Kauden 1988–1989 Pašek pelasi NHL:ssä, Minnesota North Starsin joukkueessa, joka varasi Pašekin . Hän pelasi 48 ottelua ja teki tehot 4+10=14. Kaudella 1989–90 Pašek pelasi IHL-joukkue Kalamazoo Wingsissä, mutta siirtyi loppukaudesta sveitsiläiseen HC Luganoon, jossa hän voitti mestaruuden.


title: Dušan Pašek

text: Pašek palasi kasvattajaseuraansa Slovan Bratislavaan kaudeksi 1990–1991, mutta siirtyi Italiaan 11 ottelun jälkeen. Hän palasi Sveitsiin keväällä 1991 HC Ambrì-Piottaan, missä pelasi vain yhden runkosarjaottelun ennen pudotuspelejä. Pašek siirtyi Italiaan kaudeksi 1991–1992 pelaamaan SHC Fassan riveihin. Pašekin viimeiseksi seuraksi jäi jääkiekon SM-liigajoukkue Kalevan Pallo, missä hän pelasi kymmenen peliä kaudella 1992–1993. Kovin odotuksin KalPaan siirtynyt Pašek osoittautui Kuopiossa pettymykseksi.


title: Dušan Pašek

text: Pelaajauran jälkeen Pašek toimi Slovakian jääkiekkoliiton ja HC Slovan Bratislavan puheenjohtajana. Pašek ampui itseään 15. maaliskuuta 1998 Slovan Bratislavan toimistossa.


title: Mirja Ojanen

text: Mirja Annikki Ojanen (o.s. Linnainmaa, s. 27. marraskuuta 1967 Hämeenkyrö) on suomalainen hiihtosuunnistaja ja viestisuunnistuksen maailmanmestari. Seuratasolla hän edusti Kyrös-Rastia.


title: Mirja Ojanen

text: Kuopion MM-kilpailuissa 1988 Ojanen – tuolloin vielä Linnainmaa – sijoittui normaalimatkalla kymmenenneksi. Skellefteån MM-kilpailuissa 1990 hän voitti viestikultaa ja sijoittui lyhyellä matkalla kuudenneksi ja normaalimatkalla kymmenenneksi. Viestissä hän hiihtosuunnisti keskimmäisen osuuden Riitta Karjalaisen aloittaessa ja Virpi Juutilaisen lopettaessa viestin. Pontilierin MM-kilpailuissa Ojanen voitti hopeaa sekä normaalimatkalta että viestistä. Viestissä he hiihtosuunnistivat samalla joukkueella kuin kaksi vuotta aikaisemmin Skellefteåssa.


title: Mirja Ojanen

text: Pohjoismaiden mestaruuskilpailuissa Ojanen on voittanut yhden kullan, yhden hopean ja kaksi pronssia.


title: Mirja Ojanen

text: Hänen veljensä Risto Linnainmaa on hiihtosuunnistuksen MM-mitalisti ja hänen toinen veljensä Pertti Linnainmaa on myös edustanut Suomea hiihtosuunnistuksen MM-kilpailuissa.


title: Tutkivan teatterityön keskus

text: Tutkivan teatterityön keskus on Tampereen yliopiston Viestinnän, median ja teatterin yksikön tutkimus- ja asiantuntijayksikkö. Keskus on perustettu vuonna 2007. Sen johtajana toimii Mika Lehtinen (TeM). Keskuksen toimintaan osallistuvat myös Tampereen yliopiston teatterin ja draaman tutkimus sekä Tampereen ammattikorkeakoulu.


title: Tutkivan teatterityön keskus

text: Tutkivan teatterityön keskuksen tarkoituksena on kehittää teattereiden taiteelliseen, tuotannolliseen ja tekniseen toimintakulttuuriin liittyviä käytäntöjä. Samalla tuotetaan yliopistotason tutkimusta sekä julkaisuja osana perus- ja jatkotutkintoja. Opetusministeriö myönsi Tampereen yliopistolle rakenteellisen kehittämisen hankerahoitusta vuosille 2007–2009. Myös Tampereen kaupunki rahoittaa Tutkivan teatterityön keskuksen toimintaa.


title: Tutkivan teatterityön keskus

text: Tutkivan teatterityön keskus oli mukana kansainvälisessä Prospero-hankkeessa vuosina 2009-2011. Prospero oli eurooppalainen teatterihanke, jossa olivat Tutkivan teatterityön keskuksen lisäksi mukana Théâtre National de Bretagne (Rennes), Emilia Romagna Teatro Fondazione (Modena), Théâtre de la Place ( Liège), Fundacão Centro Cultural de Belém (Lissabon) sekä (Schaubühne am Lehniner Platz Berlin) (Berliini). Prospero-hankkeen tuotannot kiersivät osanottajakaupungeissa. Suomessa tuotannot nähtiin Tampereen Teatterikesän ohjelmistossa vuosina 2009–2012.


title: Tutkivan teatterityön keskus

text: Muita Tutkivan teatterityön keskuksen hankkeita ovat olleet mm. VIMMA (2013-2014), Vaikuttava sirkus (2011-2014), TEKIJÄ - Teattereiden kiertuejärjestelmä - Turnénätverk for teater (2011-2013), Voimaa taiteesta (2010-2013), Sosiaalinen sirkus (2009-2011) sekä YLÖS - ammattiteattereiden yleisötyön kehittäminen (2009-2010).


title: Linnea Gustafsson

text: Linnea Gustafsson (s. 20. helmikuuta 1986) on ruotsalainen suunnistaja ja maailmanmestari. Seuratasolla hän edustaa Visborgs OK:ta.


title: Linnea Gustafsson

text: Ventspilsin EM-kilpailuissa 2008 Gustafsson sijoittui seitsemänneksi sprintissä. Olomoucin MM-kilpailuissa 2008 hän sijoittui sprintissä 15:nneksi. Maailmancupin kokonaiskilpailussa 2008 hän sijoittui 25:nneksi.